title: Jääkiekon SM-sarjakausi 1973–1974

text: Jääkiekon SM-sarjakaudella 1973-1974 suomenmestaruus ratkaistiin suoraan sarjasijoitusten perusteella. Sarjassa pelattiin kymmenen joukkueen nelinkertainen sarja. Sarjan viimeinen putosi suomensarjaan ja toiseksi viimeinen joutui karsimaan sarjapaikastaan. Edellisellä kaudella sarjasta pudonneen SaiPan tilalle oli noussut Rauman Lukko. Edellisen kauden SM-sarjajoukkueista Helsingin Jääkiekkoklubi yhdisti voimansa suomensarjassa pelanneen Karhu-Kissojen kanssa. Fuusion syyt olivat lähinnä taloudelliset. Seura esiintyi SM-sarjassa HJK:n nimellä ja Karhu-Kissojen nimellä kauden viimeisessä pelissä.


title: Jääkiekon SM-sarjakausi 1973–1974

text: Mestaruuden vei HIFK, neljän pisteen erolla hopealle tulleeseen Tapparaan.


title: Jääkiekon SM-sarjakausi 1973–1974

text: Karhu-Kissat putosi Suomensarjaan, tilalle nousi SaiPa. Lukko SM-sarjakarsintaan.


title: Jääkiekon SM-sarjakausi 1973–1974

text: SaiPa nousi SM-sarjaan. Sport SM-sarjakarsintaan.


title: Jääkiekon SM-sarjakausi 1973–1974

text: Lukko säilyi sarjassa.


title: Jääkiekon SM-sarjakausi 1973–1974

text: Pistepörssin voitti Timo Sutinen, Jokerit 21+51=72 ollen myös paras syöttäjä. Eniten maaleja tekivät Matti Hagman, HIFK, Reijo Leppänen, TuTo ja Timo Turunen, Jokerit – 30 kukin.


title: Innis & Gunn

text: Innis & Gunn on skotlantilainen panimo. Se tunnetaan oluestaan "Innis & Gunn Oak Aged Beer" (6,6 t-%), joka on tammitynnyrissä kypsytetty ale. Innis & Gunnia myydään Yhdistyneen kuningaskunnan lisäksi Suomessa, Ruotsissa, Tanskassa, Kanadassa ja Yhdysvalloissa.


title: Innis & Gunn

text: Panimo on valmistanut myös muita oluita.


title: Barcelona-tuoli

text: Barcelona-tuoli on arkkitehti Ludwig Mies van der Rohen ja Lilly Reichin suunnittelema tuoli Barcelonan maailmannäyttelyn Saksan-paviljonkiin.


title: Barcelona-tuoli

text: Alkujaan tuolin teräksinen runko oli salvattu yhteen, mutta se uudelleensuunniteltiin 1950, kun ruostumattoman teräksen kehittymisen ansiosta runko pystyttiin valmistamaan yhdestä palasta. Istuinosa oli alkujaan päällystetty kermanvärisellä siannahalla, joka on kuitenkin korvattu myöhemmin karjaeläimen nahalla.


title: Barcelona-tuoli

text: Nykyään Barcelona-tuolin valmistusoikeudet ovat yksinomaan Knollilla, jolle Mies antoi oikeudet tuolin valmistamiseen vuonna 1953. Kaikissa Knollin valmistamissa tuoleissa on Knollin logo ja Miesin nimikirjoitus.


title: Thatchers

text: Thatchers Cider on Somersetissa toimiva englantilainen siiderinvalmistaja. Sen toiminta juontaa juurensa William Thatcheriin, joka aloitti siiderin valmistuksen vuonna 1904. Thatchers valmistaa useita eri siidereitä, joihin kuuluu muiden muassa kuiva omenasiideri Katy (7,4 t-%).


title: Tom Laaksonen

text: Tom Laaksonen (s. 20. tammikuuta 1968 Helsinki) on suomalainen jääkiekkotuomari ja entinen jääkiekkoilija. Hän pelasi urallaan 179 jääkiekon SM-liigaottelua ja teki niissä tehot 9+8=17 ja keräsi 322 jäähyminuuttia.


title: Tom Laaksonen

text: Voimapelaajana tunnettu Laaksonen ei hyökkääjäntontistaan huolimatta kerännyt kovin paljon tehopisteitä, vaan tuli tunnetuksi niin sanotun likaisen työn tekijänä ja jopa suoranaisena "poliisipelaajana".


title: Tom Laaksonen

text: Laaksonen aloitti uransa Kiekko-Espoossa kaudella 1989–90, jolloin joukkue pelasi vielä jääkiekon I-divisioonassa. Hän pelasi useita kausia I-divisioonassa ja myös II-divisioonassa edustaen Kiekko-Espoota, Vantaa HT:ta, Karhu-Kissoja, Oulunkylän Kiekko-Kerhoa ja Pitäjänmäen Tarmoa vuodet 1989–1996.


title: Tom Laaksonen

text: Laaksonen pelasi ensimmäiset SM-liigaottelunsa 27-vuotiaana kaudella 1995–96 HIFK:ssa. Hän voitti siellä Suomen mestaruuden keväällä 1998 ja vuonna 1999 tuli hopeaa. Laaksonen palasi kasvattajaseuraansa Espoo Bluesiin (aiemmin Kiekko-Espoo) kesken kauden 1999–00. Hän lopetti uransa seuraavalla kaudella Suomi-sarja -joukkue Espoon Palloseurassa.


title: Tom Laaksonen

text: Laaksonen aloitti SM-liigassa päätuomarina kaudella 2002–03 ja on kauteen 2009–10 mennessä viheltänyt 177 ottelua. Hän on ollut tuomarina myös muun muassa Champions Hockey Leaguessa, Karjala-turnauksessa sekä alle 18- ja 20-vuotiaiden MM-kilpailuissa.


title: Tom Laaksonen

text: Elokuussa 2018 kaksi edelliskautta lonkkavaivojen takia sivussa ollut Laaksonen ilmoitti lopettavansa tuomariuransa huipputasolla. Hän on kuitenkin kertonut yhä tuomitsevansa alasarjojen ja juniorien otteluita.


title: Karin Melis Mey

text: Karin Mey Melis (s. 31. toukokuuta 1983 Etelä-Afrikka) on eteläafrikkalaissyntyinen pituushyppääjä, joka sai Turkin kansalaisuuden 30. kesäkuuta 2008.


title: Karin Melis Mey

text: Mey Melis sijoittui kuudenneksi İzmirin universiadeissa 2005 tuloksella 623. Vuonna 2008 hän karsiutui Pekingin olympialaisten loppukilpailusta ja sijoittui kuudenneksi . Torinon sisäratojen EM-kilpailuissa 2009 hän putosi karsinnassa. Pescaran Välimeren kilpailuissa hän sai hopeaa tuloksella 653. Saman vuoden Berliinin MM-kilpailuissa hän sai pronssia kolmannen kierroksen hypyllään 680. Dohan sisäratojen MM-kilpailuissa 2010 hän karsiutui loppukilpailusta. Seuraavan vuoden Daegun MM-kilpailuissa hän oli kahdeksas. Istanbulin sisäratojen MM-kilpailuissa 2012 hän karsiutui loppukilpailusta. Helsingin EM-kilpailuissa hän sijoittui viidenneksi. Lontoon olympialaisissa hän selviytyi loppukilpailuun, muttei osallistunut siihen. Hän antoi positiivisen dopingnäytteen Helsingin EM-kilpailuissa, mutta vahvistus positiiviselle näytteelle saatiin vasta Lontoon olympialaisten aikaan, jolloin häntä ei päästetty pituusfinaaliin. Hän sai kahden vuoden kilpailukiellon.


title: Karin Melis Mey

text: Mey Melis on hypännyt ennätyksensä 693 cm kahteen kertaan, kummallakin kerralla Bad Langensalzassa, 7. heinäkuuta 2007 ja 7. kesäkuuta 2008. Sisäradoilla hän on hypännyt parhaimmillaan 685 Tukholmassa 21. helmikuuta 2008.


title: Jyväskylän Puhallinorkesteri

text: Jyväskylän puhallinorkesteri (JPO) on vuonna 1961 perustettu jyväskyläläinen soittokunta. Se toimi aluksi nimelleä Keski-Suomen Reserviläisjärjestöjen soittokunta. Soittokunnassa on noin 40 soittajaa, ja sen sisällä toimii vaskiseitsikko Simeoni.


title: Jyväskylän Puhallinorkesteri

text: Puhallinorkesterin kapellimestarina toimii Eveliina Aijasaho. Orkesteri on Suomen Puhallinorkesteriliiton jäsen. Se valittiin vuonna 2009 vuoden maanpuolustussoittokunnaksi.


title: Heksabromibifenyyli

text:
Heksabromibifenyyli (CHBr) on polybromattuihin bifenyyleihin (PBB) kuuluva yhdiste, jonka tuotanto alkoi 1970. Heksabromibifenyyliä on käytetty palonestoaineena lämpökestomuoveissa ja elektroniikkatuotteissa, vähemmän autoteollisuuden päällysteissä, lakoissa ja polyuretaanivaahdossa.
Aineen käytöstä on nykyään lähes kokonaan luovuttu (USA:ssa tuotanto loppui 1975). 70-luvun lopun jälkeen PBB-yhdisteitä on korvattu mm. difenyylieettereillä. Heksabromobifenyylin käyttö kiellettiin 2004 Euroopan unionin asetuksella 850/2004.


title: Heksabromibifenyyli

text: Suomessa ei tiettävästi ole käytetty heksabromibifenyyliä, mutta sitä sisältäviä tuotteita on tuotu maahan. Päästöstä ei ole olemassa arviota, eikä pitoisuuksista ympäristössä.


title: Heksabromibifenyyli

text: Heksabromibifenyylin on kokeissa todettu olevan haitallista tai hyvin lievästi myrkyllistä jyrsijöille. Heksabromibifenyylille altistuneilla ihmisillä on havaittu ihovaurioita, kuten aknea, ja hiustenlähtöä. Polybromatut bifenyylit häiritsevät hormonitoimintaa ja ovat mahdollisesti syöpää aiheuttavia.


title: Heksabromibifenyyli

text: Heksabromibifenyyli sitoutuu voimakkaasti maahan ja sedimentteihin ja on ympäristössä pysyvä. Se on erittäin kertyvä ja sitä on maailmalla löydetty sedimenteistä ja kaloista.


title: Kiana

text: Kiana on vuonna 2004 perustettu hyvinkääläinen metalcore -yhtye. Se on julkaissut yhden albumin ja kaksi omakustannelevyä. Yhtyeen debyyttialbumi nousi julkaisuviikollaan Suomen virallisen albumilistan sijalle 31.


title: Steve Konowalchuk

text: Steven Konowalchuk (s. 11. marraskuuta 1972 Salt Lake City, Utah, Yhdysvallat) on uransa lopettanut yhdysvaltalainen jääkiekkoilija, pelipaikaltaan vasen laitahyökkääjä.


title: Steve Konowalchuk

text: Washington Capitals varasi Konowalchukin kolmannella kierroksella varausvuorolla 58.


title: Steve Konowalchuk

text: Konowalchuk debytoi NHL:ssä kaudella 1991–1992 hänet varanneessa Washingtonissa pelaten yhden ottelun runkosarjassa. Seuraavalla kaudella Konowalchuk teki 36:ssa runkosarjan ottelussa tehopisteet 4+7=11. Konowalchuk pelasi Washingtonissa kolmetoista kautta vuosina 1991–2004 ja toimi joukkueen kapteenina kaudet 2001–2003.


title: Steve Konowalchuk

text: 22. lokakuuta 2003 Konowalchuk kaupattiin Colorado Avalancheen vaihdossa Bates Battagliaan ja Jonas Johanssoniin. Konowalchuk pelasi Coloradossa kaksi kautta ennen kuin ilmoitti lopettavansa uransa sydänongelmien takia syyskuussa 2006.


title: Steve Konowalchuk

text: Konowalchuk toimi vuodesta 2009 alkaen Joe Saccon apuvalmentajana Coloradossa, kunnes siirtyi vuonna 2011 juniorisarja WHL:ssä pelaavan Seattle Thunderbirdsin päävalmentajaksi.


title: Teresa

text: Teresa, Theresa, on naisen etunimi, joka esiintyy myös muunnoksena Teresia. Nimen alkuperää ei tiedetä, mutta sen on arveltu tarkoittaneen alkujaan Theran asukasta.. Keskiajalla nimi oli käytössä vain Espanjassa, mutta sen teki suosituksi muissakin maissa Avilan Pyhä Teresa (k. 1580).


title: Teresa

text: Suomessa Teresan nimipäivä on sekä suomen- että ruotsinkielisessä kalenterissa 26. huhtikuuta. Ruotsinkielisessä kalenterissa samalla päivällä ovat myös muunnokset Teresia ja Terese. Väestörekisterikeskuksen mukaan 1900-luvun alusta huhtikuuhun 2016 mennessä Teresa-nimen on saanut 2 988 henkilöä, Teresia-nimen 1736 ja Terese-nimen 821 henkilöä.


title: Victor Audouin

text: Jean Victoire Audouin (27. huhtikuuta 1797 Pariisi – 9. marraskuuta 1841 Pariisi) oli ranskalainen luonnontieteilijä, hyönteistieteilijä ja lintutieteilijä.


title: Victor Audouin

text: Audouin opiskeli lääketiedettä. Vuonna 1824 hän pääsi Ranskan kansallismuseon entomologian professorin Pierre André Latreillen assistentiksi ja astui hänen tilalleen vuonna 1833. Vuonna 1838 Audouin nimitettiin Ranskan tiedeakatemian jäseneksi.


title: Victor Audouin

text: Audouinin päätyö oli "Histoire des insectes nuisibles à la vigne" (1842), jonka toimittivat valmiiksi Henri Milne-Edwards ja Émile Blanchard Audouinin kuoleman jälkeen. Audouin julkaisi tieteelliset kirjoituksensa yleensä "Annales des sciences naturelles" -julkaisussa, jota hän oli ollut perustamassa vuonna 1824, tai Ranskan hyönteistieteellisen seuran Société entomologique de Francen sarjoissa: Audouin oli seuran perustajia vuonna 1832.


title: Victor Audouin

text: Audouin oli toimittamassa "Dictionaire Classique d'Histoire Naturellea" (1822) ja tutki yhteistyössä Milne-Edwardsin kanssa Ranskan rantavesien merieläimiä. Hän myös kirjoitti valmiiksi Marie Jules César Savignyn teoksen "Description de l'Egypte" lintutieteellisen osion (1826).


title: Victor Audouin

text: Vuonna 1833 Audouin valittiin Ruotsin tiedeakatemian ulkomaalaisjäseneksi. Charles Payraudeau nimesi välimerenlokin ("Larus audouini") hänen kunniakseen.


title: Ryhmä (kansatiede)

text: Ryhmä on kansatieteessä noin 30–50:n, enintään alle sadan, samansukuisen ihmisen joukko. Se on yleensä klaani tai laajennettu perhe. Joskus pygmien ja sanien kaltaisilla kiertelevillä metsästäjä-keräilijöillä on ryhmiin perustuva yhteiskunta. Ryhmän jäsenet ovat yleensä tasa-arvoisia, mutta ryhmässä saattaa olla erikoistunut šamaani ja suurmies big man. Ryhmän käsitteen esitteli kulttuuriantropologi Elman Service, jonka mielestä ryhmä on pienin ihmisyhteisö.


title: Ryhmä (kansatiede)

text:
Kymmenien ihmisten nomadiset ryhmät elävät lähes aina metsästyksellä ja luonnon antimien keräilyllä, ja niissä vallitsee yleensä tasa-arvo. Ryhmällä on monesti epävirallinen johto, joka voi olla vaikkapa kokenut metsästäjä, jonka neuvoja kuunnellaan, mutta jokainen ryhmän jäsen tekee päätöksensä itse. Ryhmäläiset kuuluvat samaan sukuun ja ovat käytännössä suurperhe. Ryhmäyhteiskunta syntyy niille seuduille, joilla ei kasva viljelykasveja tai ole suuria luonnonvarojen esimerkiksi riistan tai vesielueiden rannoilla alastettavia kalojen keskittymiä. näin ihmisten on liikuttava jatkuvasti syötäviä riistaa, kaloja, kasveja tms. etsien.
Tasa-arvoisuus tarkoittaa lähinnä taloudellista tasa-arvoa, eri ryhmäläisten arvovalta voi olla erilainen. "Johto" saattaa olla esimerkiksi joukko vanhimpia tai "big man", joka on hankkinut johtajuuden henkilökohtaisilla taidoillaan. Big manin asema ei periydy. Päätökset vaativat silti yleensä kaikkien hyväksynnän. Ryhmät ovat tavallisimpia harvaan asutuilla alueilla. Joidenkin tietojen mukaan yli 70 henkilön yksikkö hajoaa helposti sisäisiin riitoihin. Ryhmä on etnisesti yhtenäinen.


title: Ryhmä (kansatiede)

text: Ryhmä on pieni, liikkuva ja muuttuva ihmisten muodostama joukko. Ryhmä voi olla hyvinkin lyhytikäinen. Siihen tulee ja siitä lähtee ihmisiä. Siinä on vain vähän tai ei lainkaan kiinteän yhteiskunnan piirteitä. Ryhmä ei synnytä ruoka- tai muuta tarvikeylijäämää. Omaisuus jaetaan kaikkien kesken. Uskontoa pitävät yllä šamaani ja muut ryhmän jäsenet. Ryhmässä ei ole veroja, poliisia, lakia eikä armeijaakaan. Toisaalta vanhukset jätetään heitteille. Ruokaa voi toiselta ottaa kyselemättä, mutta kärsityt vääryydet saatetaan kostaa kenenkään puuttumatta asiaan. Big manin ja šamaanin lisäksi ryhmässä ei ole ammatillista tai muunlaista eriytymistä lukuun ottamatta sukupuoleen ja ikään pohjautuvaa työnjakoa. Suhteiden perusta ryhmässä on sukulaisuus. Nykymaailmassa ryhmäyhteisöjä on muun muassa mbuti-pygmeillä, saneilla ja joillain Australian aboriginaaleilla. Ryhmäyhteisö on todennäköisesti alkuperäisin inhimillisen yhteiskunnan muoto.


title: Ryhmä (kansatiede)

text: Ryhmässä ei ole perinnöllistä eikä oikein muutakaan johtajuutta, pysyvää asuinpaikka, maanjakoa, lakia, poliisia, sopimuksia, sosiaalista kerrostumista, byrokratiaa, vallan ja tiedon monopolia, lakia, asutuksen hierarkiaa, kleptokratiaa, ruoan tuotantoa viljelyllä, työnjakoa, veroja, orjuutta, ylellisyystaveroita, julkisia rakennuksia ja lukutaitoa, joista monet ovat aikain joillekin mutkikkaammille yhteiskunnille ominaisia.


title: Ryhmä (kansatiede)

text: Ryhmiä on pygmeillä, bushmanneilla, Australian aboriginaaleilla, inuiteilla, ja pohjois-Amerikan niukkaluonnonvaraisten slueiden, esimerkiksi Tulimaan ja Pohjois-Amerikan pohjoisten metsien intiaanit ja uuden-guinean fayt.


title: Ryhmä (kansatiede)

text: Pygmeistä akat, bakat ja mbutit elävät pienryhmissä, joissa on monta toisilleen sukua olevaa perhettä. Perheet ryhmittyvät, koska suurriistan metsästys onnistuu vain ryhminä. Tällöin leireissä on alle 50 ihmistä. Ryhmien koko muuttu jatkuvasti, kun perheet vierailevat sukulaistensa luona. Perheet asuvat toistaan erillään majoissaan. Ryhmissä kunnioitetaan vanhinta miestä, joka on ryhmäläisten isä, eno tai muu sellainen, joka ei kuitenkaan koskaan käske ketään. Riitoja ratkaistaan puhumalla, ihmisten lähtemisellä joksikin aikaa pois ryhmästä tai rituaalien avulla. Omaisuus jaetaan kaikkien kesken. Yksiavioisuus vallitsee, miehet ja naiset ovat suunnillaan tasa-arvoisia. Silti työnjakoa on, esim naiset keräävät kasviravinnon, esim syötävät lehdet, jamssin ja sienet. Miehet metsästävät. Metsästysmenetelmä riippuu muun muassa riistasta, vuodenajasta ja ryhmän koosta. Suurnisäkkäitä, muun muassa norsuja, metsästetään sadekaudella keihäin aseistautunein miesryhmin. Ajometsästyksessä monen leirin miehet, naiset ja lapset ajavat muun muassa piikkisikoja metsään levitettyihin verkkoihin. Ajometsästykseen liittyvät tärkeimmät uskonnolliset menot ja avioliittojen solmiminen. Yksin liikkuvat miehet metsästävät apinoita. Leirit siirretään joskus suuren asuinalueen toiseen osaan. Mbutien ryhmä jakautuu, jos sen koko on yli 7–14 perhettä.


title: Ryhmä (kansatiede)

text: Heimo on ryhmää suurempi, ja siinä on yleensä jonkinlainen johto toisin kuin ryhmässä. Monet heimot koostuvat ryhmistä, esim ojibwa-intiaanit. Heimot ovat yleensä ryhmää pitkäikäisempiä.


title: Ryhmä (kansatiede)

text: Mikroryhmä vastaa yhtä perhettä ja makroryhmä ryhmää. Näin makroryhmä koostuu mikroryhmistä. Toisin sanoen ryhmä koostuu perheistä. Monesti makroryhmä hajoaa tiettyinä vuodenaikoina mikroryhmiksi. Tämä tarkoittaa sitä, että ryhmä hajaantuu perheiksi esimerkiksi metsästämään.


title: Jack Herer

text: Jack Herer (18. kesäkuuta 1939 New York, New York, Yhdysvallat – 15. huhtikuuta 2010 Eugene, Oregon, Yhdysvallat) oli yhdysvaltalainen kannabisaktivisti, joka tunnetaan erityisesti ”hamppuraamattuna” pidetyn "Keisarilla ei ole vaatteita" () -kirjan kirjoittajana.


title: Jack Herer

text: Herer oli entinen republikaani ja sittemmin tunnettu hamppuaktivisti. Hän kirjoitti kaksi kirjaa, edellä mainittu "Keisarilla ei ole vaatteita" ja "Grass". Hänen elämästään on tehty myös dokumentti "The Emperor of Hemp".


title: Jack Herer

text:
Herer kannatti kannabiksen dekriminalisointia, mikä ilmenee hänen kirjastaan:
Herer myös lupasi 100 000 dollaria sille, joka pystyy kumoamaan kyseisen väitteen. Hänen mukaansa on nimetty Jack Herer kannabislajike. Hän pyrki kaksi kertaa Yhdysvaltain presidentiksi, vuonna 1988 saaden 1 949 ääntä ja vuonna 1992 saaden 3 875 ääntä.


title: Thomas Mayo Brewer

text: Thomas Mayo Brewer (21. marraskuuta 1814 Boston – 24. tammikuuta 1880) oli yhdysvaltalainen luonnontieteilijä.


title: Thomas Mayo Brewer

text: Brewer valmistui Harvard Collegesta vuonna 1835 ja Harvard Medical Schoolista kolme vuotta myöhemmin. 26-vuotiaana Brewer toimitti halvan painoksen Alexander Wilsonin "American Ornithologysta". Hän toimi lääkärinä muutamia vuosia, kunnes ryhtyi kirjailijaksi ja poliitikoksi. Myöhemmin hän toimi "Boston Atlaksen" toimittajana, jonka jälkeen hän siirtyi Swan & Tilestonin palvelukseen, joka muutti nimensä Brewer & Tilestoniksi Brewerin tultua yrityksen osakkaaksi vuonna 1857.


title: Thomas Mayo Brewer

text: Brewer kulutti vapaa-aikansa osallistumalla useiden lintutieteellisten julkaisujen avustamiseen, mukaan lukien John James Audubonin "Ornithological Biography". Brewer erikoistui lintujen munien ja pesien tutkimiseen. Parhaiten Brewer tunnetaan kolmiosaisesta teoksesta "A History of North American Birds" (1874–1884), jonka hän kirjoitti yhdessä Spencer Fullerton Bairdin ja Robert Ridgwayn kanssa.


title: Agentti (kielioppi)

text: Kielitieteessä agentiksi kutsutaan semanttista roolia, joka ilmaisee lauseen tekijän. Esimerkiksi lauseessa "Henrik löi palloa", Henrik on agentti eli tekijä.


title: Agentti (kielioppi)

text: Tavallisimmin tekijän ilmaisee lauseen subjekti, mutta kaikki subjektit eivät ole agentteja. Esim. lauseessa "Henrik kuoli" Henrik on pikemminkin patientti.


title: Agentti (kielioppi)

text: Monissa kielissä passiivin yhteydessä tekijä voidaan ilmaista lauseenjäsenellä, joka koodataan jollakin adpositiolla tai obliikvisijalla. Tässä muodossa agentti esiintyy esimerkiksi ruotsissa ja englannissa. Näin merkittyä agenttia kutsutaan passiiviagentiksi tai englanninkielisellä termillä "by-agent".


title: Agentti (kielioppi)

text: Esimerkiksi edellä mainitussa lauseessa "Henrik löi palloa" 'Henrik' on subjekti. Lause on ruotsiksi "Henrik slog bollen" ja englanniksi "Henrik hit the ball." Nämä voidaan muuntaa passiivilauseiksi ruotsissa muotoon "Bollen slogs av Henrik" ja englannissa "The ball was hit by Henrik", jolloin Henrik on agentti.


title: Agentti (kielioppi)

text: Suomen kielessä agentti esiintyy erityisen "-ma" tai "-mä" -loppuisen partisiippimuodon yhteydessä, jolloin se ilmaisee, kuka on tehnyt jollekin esineelle jotakin, esimerkiksi "Henrik" ilmaisussa "Henrikin lyömä pallo".


title: Keisarilla ei ole vaatteita

text: Keisarilla ei ole vaatteita! (engl. "The Emperor Wears No Clothes") on kannabisaktivisti Jack Hererin kirjoittama kuuluisa kannabiksen dekriminalisointiin pyrkivä teos. Kirjaa on luonnehdittu "hamppuraamatuksi". Kirja käsittelee hampun historiaa, sekä siihen liittyviä poliittisia mielipiteitä ja salaliittoja.


title: Keisarilla ei ole vaatteita

text:
Vuonna 2007 kirjasta on ilmestynyt 11. uudistettu laitos, 16. painos. Kirja on suomen lisäksi käännetty ainakin saksaksi, ranskaksi, espanjaksi, italiaksi, unkariksi, tšekiksi, japaniksi ja koreaksi ja sitä on myyty käännökset mukaan lukien yli 800 000 kappaletta.
Kirjasta julkaistiin internetissä Jack Hererin luvalla, talkoovoimin tehty suomenkielinen käännös vuonna 2008. Käännös tehtiin sivustolla http://www.jackherer.com/ vuonna 2007 olleen 10. laitoksen ja vuoden 2008 alusta sivuille päivitetyn 11. laitoksen teksteistä. Suomennos julkaistiin painettuna kirjana vuonna 2015.


title: Keisarilla ei ole vaatteita

text: Kirja sisältää väitteen:"


title: Keisarilla ei ole vaatteita

text: Kirjan nimi viittaa Hans Christian Andersenin satuun Keisarin uudet vaatteet.


title: Big man

text: Big man (kirjaimellisesti "suuri mies" tai "iso mies") on heimossa tai ryhmässä oleva johtaja, jonka asema ei periydy. Big man on ryhmänsä uskonnollinen, poliittinen, yhteiskunnallinen ja/tai taloudellinen johtaja. Big man hankkii asemansa sillä, että saa ihmiset tuottamaan yhteisön tarvitsemia hyödykkeitä.


title: Big man

text: Big man -käsite syntyi Melanesian alkuperäiskansojen tutkimuksessa, mutta sitä on sittemmin käytetty myös muualla maailmassa elävien alkuperäiskansojen sekä erilaisten esihistoriallisten ja historiallisen yhteisöjen tutkimuksessa.


title: Big man

text: Tyypillinen big man on kunnianhimoinen uurastaja, joka haluaa edistää yhteistä hyvää houkuttelemalla sukulaisiaan ja naapureitaan työskentelemään viljapelloilla ahkerasti, jotta voitaisiin järjestää suuret juhlat. Näissä juhlissa big man apulaisineen antaa muille ihmisille koko talteen otetun sadon, kerätyt kasvit ja/tai metsästetyn riistan. Esimerkiksi siuai-heimossa big maniksi haluava nuori mies uurasti muita kovemmin ja rajoitti omaa syömistään. Lopulta tämä "big man -kokelas" sai perheensä ja muut lähisukulaisensa uskomaan, että on tosissaan aikeissaan. Niinpä nämä suostuivat auttamaan tulevaa big mania hänen ensimmäisen juhlansa valmistelussa. Jos ensimmäinen juhla onnistui, big man saia lisää kannattajia ja tavoitteli kerhotalon rakentamista.


title: Big man

text: Kerhotalossa oleskelevat big manin kannattajat, ja siellä kyetään ruokkimaan vieraita. Jos kerhotalon perustamiseen liittyvä toinen juhla onnistuu, niin suurmies saa lisää kannattajia, jotka työskentelevät hänen hyväkseen. Nyt big mania aletaan sanoa "mumi"ksi. Big manin järjestämät juhlat suurenevat jatkuvasti, samoin niiden järjestämiseksi vaadittu työmäärä kasvaa. Mutta mumin on nyt haastettava aiemmat mumit. Pidetään kirjaa tarjoiltavien vanukkaiden, sikojen jne. määrästä. Jos mumi kilpaillessaan toista mumia vastaan järjestääkin juhlan joka on tarjoilultaan pienempi kuin kilpailijan juhla, mumi menettää asemansa ja joutuu häpeään. Näin ollen mumin on vältettävä kilpailua voimakkaamman mumin kanssa. Näin mumin asema on horjuva. Mumin asema ei koskaan pohjaudu pakkovaltaan, eikä asema ole pysyvä, vaan vaatii elinikäistä raatamista. Monesti suuri mumi syö vähemmän kuin alaisensa. Ennen eurooppalaisten tuloa siuailla oli suuria sotapäällikkö-mumeja, joiden maine pohjautui taistelumenestykseen. Joillain mumeilla oli silloin yksi tai kaksi vankia orjina puutarhatöissä. Muut ihmiset eivät uskaltaneet parjata mumeja joutumatta rangaistuksi. Näillä sotamumeilla oli vallassaan alueita ja jonkin verran pakkovaltaa alaisiinsa nähden..


title: Big man

text: Erilaiset tehtävät saattavat jakautua eri big manien välillä. Big man hankkii asemansa taidoillaan kilpailemalla muiden big maniksi haluavien kanssa. Eri big manien kanssa esiintyy kilpailua, ja näin ollen sama mies ei välttämättä vietä loppuikäänsä big manina. Big maneja on muun muassa Papua-Uuden-Guinean ja Melanesian kansoilla. Hankitun ja periytyvän johtajuuden raja on liukuva. Joillain Melanesian seuduilla big manit tulevat usein tietyistä suvuista. Trobriandien alkuperäiskansan johtajilla oli sekä big manin että asemansa perintönä saaneiden päälliköiden piirteitä.


title: Kiss of Death (Jadakissin albumi)

text: Kiss of Death on rap-artisti Jadakissin toinen studioalbumi. Albumi julkaistiin Yhdysvalloissa 22. kesäkuuta 2004.


title: Gaeta

text: Gaeta on kunta Italiassa, Latinan maakunnassa. Se sijaitsee Tyrrhenanmeren rannalla noin 120 kilometriä Roomasta etelään. Kunnassa on runsaat 20 000 asukasta.


title: Gaeta

text: Gaetan historia ulottuu antiikin aikaan, jolloin se tunnettiin nimellä "Caietia".


title: Gaeta

text: Gaetassa on runsaasti historiallisia nähtävyyksiä, joista näyttävin on Anjoun ja Aragonian hallitsijoiden linna. Linnan vanhimmat osat ovat 500- tai 600-luvulta.


title: Minoru Chiaki

text: Minoru Chiaki (30. heinäkuuta 1917 – 1. marraskuuta 1999) oli japanilainen näyttelijä, joka tuli tunnetuksi Akira Kurosawan ohjaamasta elokuvasta "Rashomon – paholaisen portti", jossa hän näytteli pappia.


title: Minoru Chiaki

text: "Seitsemässä samuraissa" Chiaki näytteli samurai Heihachi Hayashidaa. Hän on näytellyt muissakin Kurosawan tuotannoissa. Vuonna 1985 hänet palkittiin roolisuorituksestaan japanilaisessa elokuvassa "Hana ichimonme".


title: GSAT

text: GSAT in Intian avaruusjärjestön ISROn geostationaarisen kiertoradan tietoliikennesatelliittien perhe.


title: GSAT

text: GSAT-4 eli HealthSat oli teknologiakoe, joka laukaistiin 15. huhtikuuta 2010 intialaisella GSLV-kantoraketilla geostationaariselle kiertoradalle. Kantoraketin rakettimoottorit käyttivät ensi kertaa intialaista teknologiaa kryogeenivaiheissa, aiemmin teknologia on ollut venäläistä alkuperää. Satelliitti ei saavuttanut kiertorataa vaan syöksyi mereen kolmannessa rakettivaiheessa ilmenneen vian vuoksi. Rakettivaiheen Vernier-moottorit eivät käynnistyneet. Päämoottori toimi vain sekunnin ajan, minkä jälkeen polttoaineen syöttö polttoainepumpulle lakkasi.


title: GSAT

text: Siinä oli Ka- ja C-kaistan transponderit. Sen mukana oli tarkoitus testata uutta tietoliikenneväylää, siinä oli myös miniatyrisoidut gyroskoopit, Li-ion-paristot, 70 voltin käyttöjännite sekä ionipropulsio (Hall-ilmiöön perustuva).


title: GSAT

text: Satelliitin oli tarkoitus kuljettaa L1 ja L5 taajuuskaistoilla lähettävät satelliittipaikannushyötykuormat Intian alueen GAGAN-paikannusjärjestelmää varten. Satelliitti oli myös lämpö- ja rakennesuunnittelun testialusta. Sen paino on 2 180 kg ja sen sähköteho on 276 W. Sen jännite on 70 V, kun usein satelliiteissa käytetään 28 Voltin jännitetä.


title: GSAT

text:
Sen piti kuljettaa myös israelilaista TAUVEX-2 (Tel Aviv University Ultra Violet Explorer) tiedeinstrumenttia, jonka piti lentää 1990-luvulla venäläisellä Spectrum-X-Gamma-tiedesatelliittilla. Laitteessa on kolme UV-kaistan teleskooppia pyörivällä alustalla, jolloin se voi tehdä skannaavan mittauksen 1400-3200 Ångströmin aallonpituudella. TAUVEX-2-laitteen piti toimia pyöritysalustalla, joka voi aikaansaada satelliitin suuntausvirheen. Satelliitin massan kasvaessa tämä tiedelaite jätettiin pois vuoden 2010 alussa - se lentänee ilmeisesti jollakin tulevalla matalalla kiertoradalla toimivalla intialaisella satelliitilla.
GSAT-5P tuhoutui 25.12.2010 GSLV-kantoraketin räjähdettyä.


title: GSAT

text: GSAT-11 valmistuu vuonna 2011. Se painaa 4,5 tonnia ollen kaksi kertaa painavampi kuin aiemmat GSAT-satelliitit. Se laukaistaan vuoden 2011 puolivälissä GSLV III-kantoraketilla. Satelliittiin tulee 40 Ka/Ku-kaistan transponderia.


title: Forth (joki)

text: Forth on joki Skotlannissa, Yhdistyneessä kuningaskunnassa. Se saa alkunsa Loch Ardin järvestä, virtaa 47 kilometrin matkan itään ja laskee Pohjanmereen. Joen suulla on laaja estuaari, Forthin vuono (). Vuonossa elää monipuolinen eläimistö, josta näyttävimpiä ovat hylkeet ja pyöriäiset. Ajoittain sinne ui myös valaita, kuten miekkavalaita ja lahtivalaita, ja siellä on tavattu jopa ryhävalas vuonna 2003. Estuaarissa talvehtii yli 80 000 kahlaajaa ja vesilintua, jotka löytävät mutaisilta rannoilta äyriäisiä ja muita selkärangattomia ravinnokseen. Lintujen joukossa on merkittävät punajalkaviklo- ja lyhytnokkahanhipopulaatiot.


title: Forth (joki)

text: Forth virtaa Skotlannin tiheimmin asutun alueen halki. Sen varrella on useita kaupunkeja, joista tunnetuin on Stirling, Skotlannin keskiaikainen pääkaupunki. Skotlannin nykyinen pääkaupunki, Edinburgh, sijaitsee Forthin vuonon etelärannalla.


title: Very Large Telescope

text: Very Large Telescope (VLT, "erittäin iso teleskooppi") on Paranalin observatorioalueella Chilessä sijaitseva tähtien havainnointiin rakennettu teleskooppijärjestelmä. Euroopan eteläinen observatorio rakensi VLT:n 2000-luvun alussa. Tämä edistyksellinen optinen havaintolaite koostuu neljästä pääkaukoputkesta (peilien halkaisija 8,2 metriä) ja neljästä siirrettävästä apukaukoputkesta (1,8-metriset peilit).


title: Very Large Telescope

text: VLT:n kaukoputket voidaan yhdistää kahden tai kolmen ryhmänä toimivaksi VLT-interferometriksi (VLTI), jolloin järjestelmän erotuskyky on millikaarisekunteja.


title: Forth

text: Forth voi tarkoittaa seuraavia asioita:


title: Gutzeit

text: Gutzeit voi viitata johonkin seuraavista:


title: Sonic the Hedgehog (vuoden 2006 videopeli)

text:
Sonic the Hedgehog on samannimiseen pelisarjaan kuuluva videopeli, joka julkaistiin marraskuussa vuonna 2006 Microsoftin Xbox 360:lle ja sitä seuraavana vuonna Sonyn PlayStation 3:lle. Peli on ensimmäinen teräväpiirtoa hyödyntävä Sonic-peli, ja sillä juhlistettiin Sonicin 15-vuotista uraa pelihahmona. Pelin ennakkotilaajat saivat lisäetuna Sonic-patsaan. Peli esitteli sarjaan kaksi uutta hahmoa, Silver the Hedgehogin ja Mephiles the Darkin, joista Silver on esiintynyt muissakin peleissä tämän jälkeen. Akon sävelsi pelin lopetuskappaleen "SWEET SWEET SWEET - 06 AKON MIX", joka on tuttu Sonic the Hedgehog 2-pelin lopusta. Pelistä on olemassa 2 eri Soundtrackia, 3 levyn Original Soundtrack ja Several Wills Vocal Traxx-levy.
Pelin englanninkieliset äänet on tuottanut 4Kids.


text:
Peli on saanut negatiivisia arvosteluita julkaisun aikoihin muun muassa heikosta, keskeneräisestä toteutuksestaan, erittäin pitkistä latausajoista ja vaikeudesta. Vuonna 2010 Sega poisti jäljelle jääneet kappaleet pois markkinoilta puhdistaakseen tuotesarjaa Sonic the Hedgehog 4 ja Sonic Colours julkaisujen aikaan.
Peli noudattaa Sonicin suhteen perinteistä nopeatempoista tasoloikintaa. Shadowlla pelatessa pelaaja joutuu toisinaan käyttämään ajoneuvoja (kuten Shadow the Hedgehog -pelissä edetäkseen. Silverillä pelatessa pelaaja saa vaihelua Silverin telekineettisten kykyjen muodossa. Liki jokaisessa pelin kentässä joutuu pelaamaan myös muilla hahmoilla. Kenttien välissä kuljetaan Adventure Field-alueella (vastaava kuin Sonic Adventure-pelissä) ja suoritellaan pikkutehtäviä ja hankitaan voimanlisäyksiä.
Pelissä on myös kaksinpelimahdollisuus, joka käsittää tiimityöpohjaisen pelaamisen ja vastakkain pelaamisen, molemmissa pelimuodoissa päämääränä on päästä taso läpi kohti lopussa odottavaa Kaaossmaragdia.


text: Silver matkaa Blaze the Catin kanssa menneisyyteen korjaamaan aikajanaa, jotta voisi muuttaa tulevaisuuttaan paremmaksi. Mephiles the Dark kertoo heille, että Maailman voi pelastaa vain muuttamalla menneisyyttä. Tämän saavuttamiseksi heidän tulee eliminoiden henkilö, joka vapautti Ibliksen, "Ibliksen Sytyttäjän" ("Iblis Trigger"). Mephiles kertoo, että Sonic the Hedgehog on vastuussa Ibliin vapautumisesta. Hän vie Silverin ja Blazen menneisyyteen.


text: Menneisyydessä Silver yhyttää Sonicin, mutta Amy Rose luulee Silveriä Soniciksi halaten tätä, jolloin Sonic pääsee karkuun tästä tietämättä. Myöhemmin Silver löytää Sonicin ja taistelee häntä vastaan. Sonic ei mahda Silverin telekineesille mitään ja pian hän on alakynnessa. Amy tulee väliin ja Sonic pääsee pakoon.


text: Shadow on G.U.N.in etsivä ja hänet tehtävänään on auttaa toinen agentti ulos Eggmanin tukikohdasta. Yllätyksekseen hän kohtaa Rouge the Batin, jolla on Scepter of Darkness hallussaan. He pakenevat, mutta Eggman saa heidät kiinni ja valtikka rikkoutuu. Eggman pakenee ja rikkoutuneesta valtikasta syöksähtää savua, joka painuu maahan Shadown varjon kohdalla. Pian varjosta nousee hahmo, joka muistuttaa Shadowta. Savusta muodostuu Mephiles the Dark. Shadow ja Rouge pyytävät G.U.N.ilta lisäinformaatiota tästä rikkoutuneesta esineestä.


text: Toisella kertaa kun Silver kohtaa Sonicin saaden taas yliotteen, Shadow the Hedgehog tulee väliin. Silver luulee tätä Mephileeksi (koska Mephileen ulkomuoto muistuttaa Shadowta, koska hän vapautui "Pimeyden valtikasta" Shadown varjon kautta). Shadow ja Silver taistelevat ja lopulta he indusoivat Chaos Controllin Kaaossmaragdeillaan. Shadow paljastaa Silverille Mephileen valehdelleen hänelle. He menevät 10 vuotta menneisyyteen ja saavat selville sekä Mephileen että Ibliksen alkuperän: he ovat "Solaris Projektin" kaksi osaa. Shadow jahtaa Mephilestä ja Silver Iblistä. He palaavat nykypäivään teljettyään Mephileen Pimeyden valtikkaan ja Ibliksen prinsessa Elisen sieluun. Silver aikoo auttaa Sonicia pelastamaan Elisen Tri. Ivo "Eggman" Robotnikin Egg Carrier-alukselta, joka räjähtää. He myöhästyvät, mutta he käyttävät Chaos Controllia palatakseen ajassa taaksepäin, jotta Sonic pääsisi Egg Carrierin kyytiin ennen kuin se räjähtäisi. Silver ja Blaze palaavat tulevaisuuteen päihittämään Ibliksen lopullisesti. Blazen on uhrattava itsensä Maailman puolesta saatuaan Ibliksen omaan sieluunsa siirtymällä toiseen ulottuvuuteen. Menneisyydessä Sonic onnistuu pelastamaan Elisen. Shadow on taas onnistunut tekemään uuden Pimeyden valtikan ja yrittää vangita Mephileksen siihen. Mutta tällä kertaa se ei onnistu. Mephiles yrittää vakuuttaa Shadowta siitä, että maailma on hänen vihollisensa, mutta Shadow päättää taistella silloinkin, jos maailma kääntyy häntä vastaan.


text:
Viimeisessä tarinassa Mephileen onnistuu tappaa Sonic, jolloin Elise murtuu itkuun vapauttaen Ibliksen. Mephiles yhdistyy tämän kanssa muuttuen Solarikseksi. Silver ja muut pelin hahmot (myös Eggman) joutuvat aika-avaruusrepeämään ja päättävät etsiä Kaaossmaragdit, joilla Sonic voitaisiin herättää henkiin. Sonic herää henkiin ja muuttuen samalla Super Soniciksi muuttaen Shadown ja Silverin Super-muotoihinsa, jotta voisivat tuhota Solariksen menneisyydessä, nykyhetkessä sekä tulevaisuudessa. Solariksen tuhouduttua Sonic ja Elise menevät menneisyyteen alkuperäisen Solariksen luo, joka on pieni valkoinen liekki. Elise puhaltaa sen sammuksiin ja käy niin, ettei Iblistä tai Mephilestä koskaan tule olemaan.
Pelin julkaisun aikoihin, vuoden 2006 Sonic the Hedgehog peli sai negatiivista palautetta pelimediassa. Yleisimpiä kritiikin aiheita ovat olleet muun muassa juoni, buginen pelattavuus, kameraongelmat sekä pitkät lataustauot. Gamespotin mukaan Adventure Field-osioiden kaupungit ja ympäristöt ovat lähes autioita sekä kertovat monien pelattavien hahmojen "näyttävän aluksi hyvältä idealta, mutta useimmat niistä eivät ole kovin mielenkiintoisia." GameTrailers kertoo arvostelussaan juonen elementtien olevan "melko naurettavaa tavaraa." Myöhemmin Sonic Teamin tuottaja selvensi haastattelussa syitä olleen lukuisia. Yhtenä näistä oli, että peli tuotiin Xbox 360 version julkaisun aikoihin hätiköidysti, jotta se ehtisi vielä joulumarkkinoille Sonicin 15-vuotisjuhlan kunniaksi.


title: Ykkösen kausi 2005

text: Ykkönen on Suomen toiseksi korkein jalkapallon sarjataso. Kaudella 2005 siinä pelasi 14 joukkuetta. Sarjan voitti FC Honka Espoosta, joka nousi Veikkausliigaan. Sarjasta nousi myös toiseksi sijoittunut Vaasan Palloseura pelattuaan kotonaan 0–0 ja vieraissa Rovaniemellä 1–1 Veikkausliigan toiseksi viimeisen Rovaniemen Palloseuran kanssa. Sarjasta putosivat suoraan OLS Oulusta ja Pallo-Iirot Raumalta sekä karsintojen kautta VG-62 Naantalista.


title: Ykkösen kausi 2005

text: Kaudeksi 2005 Ykköseen putosi Veikkausliigasta FC Jazz Porista ja Veikkausliigaan nousi IFK Mariehamn Maarianhaminasta. FC Jazz joutui konkurssin vuoksi luopumaan myöhemmin ykkösen paikastaan.


title: Ykkösen kausi 2005

text: Kaudeksi 2005 Ykköseen nousivat Kakkosesta suoraan Atlantis FC ja PK-35 Helsingistä sekä karsintojen kautta VG-62 Naantalista. FC Jazzin korvaajana nousi vielä OLS Oulusta. Kakkoseen putosivat suoraan FC Kuusankoski, Kokkolan GBK ja Närpiön Kraft karsintojen kautta.FC Hämeenlinna säilytti Ykkösen paikkansa yhteismaalein 7–1Klubi 04 nousi Ykköseen vierasmaalisäännöllä.


title: Academic Search

text: Academic Search on julkaisutietokanta, joka käsittää monta tieteenalaa, muun muassa alat fysiikka, kemia, biologia, lääketiede ja humanistisia tieteitä. Tietokantaa voi selata verkon kautta ja sitä ylläpitää EBSCO Publishing. Tietokannasta on useita eri versioita. Niistä Academic Search Premier -hakemisto käsittää yli 8 450 julkaisusarjaa, joista yli 4 500 on selattavissa tietokannan kautta kokonaisuudessaan.


title: Suomirockin kultainen 80-luku

text: Suomirockin kultainen 80-luku on viiden CD:n levykokoelma, joka sisältää 1980-luvun suomirockhittejä eri esittäjiltä. Se julkaistiin 4. marraskuuta 2009.


title: Suomirockin kultainen 80-luku

text: Kokoelmalla on 70 artistia ja 100 kappaletta.


title: Megalomania

text: Megalomania ("megas" kr. suuri + "mania" kr. hulluus) on historiallinen käsite, jota toisinaan käytetään merkityksessä suuruudenhulluus. Megalomaaniselle käytökselle on tunnusomaista pakkomielle tai päähänpinttymä, jonka kohteena on raha, valta, nerokkuus tai kaikkivaltius. Megalomania voi kuulua lievempänä versiona ihmisen perusluonteeseen, jolloin henkilö kokee ahneutta rahaa ja valtaa kohtaan, mutta muuttuessaan pakkomielteiseksi, se diagnosoidaan sairaudeksi. Megalomaniaa diagnosoitaessa sitä kutsutaan suuruusharhaksi, joka on yksi harhaluuloista.


title: Abgarus VIII

text: Abgarus VIII Suuri (k. 212) oli Osroenen kuningas vuosina 177–212. On esitetty, että Abgarus VIII oli sama kuningas kuin hänen oletettu seuraajansa Abgarus IX. Historioitsijoiden A. R. Bellingerin ja C. B. Wellesin mukaan tämä on kuitenkin virheellistä.


title: Abgarus VIII

text: Vuonna 194 Abgarus piiritti yhdessä Adiabenen kuninkaan kanssa roomalaista Nisibiksen kaupunkia. Samaan aikaan Rooman valtakunnassa oli sisällissota, jossa Septimius Severus yritti kukistaa vastustajansa Pescennius Nigerin. Abgarus väitti Severuksen lähetystölle kaupungin kannattaneen Nigeriä mutta luultavasti kyseessä oli vain yritys saada itsenäisyys Osroenelle. Nisibiksen valtaus epäonnistui ja Abgarus yritti tarjota roomalaisia vankejaan Severukselle, joka kuitenkin hyökkäsi ja kukisti Abgaruksen. Severus kuitenkin palautti hänet Osroenen valtaistuimelle ja Abgarus otti Severuksen kunniaksi roomalaiset nimet Lucius Aelius Aurelius Septimius. Severus palasi takaisin Roomaan, mutta pian parthialaiset hyökkäsivät ja piirittivät Nisibiksen.


title: Abgarus VIII

text: Abgarus pysyi kuitenkin uskollisena Severukselle ja osoituksena tästä antoi poikansa vietäväksi panttivangeiksi Roomaan. Hän myös tarjosi jousiampujiaan Severukselle, joka kukisti helposti parthialaiset vuosina 197–198. Tämän jälkeen Severus julisti Osroenen Rooman vassalliksi ja tunnusti Abgaruksen kuninkaiden kuninkaaksi. Tämä kutsuttiin Roomaan, luultavasti vuoden 204 jälkeen. Abgarus kuoli vuonna 212 ja hänen poikansa Abgarus Severus seurasi häntä valtaistuimelle.


title: Kaikkivaltius

text: Kaikkivaltius eli kaikkivoipuus (omnipotenssi, ’kaikkeen kykenevä’) tarkoittaa rajoittamatonta mahtia. Monoteistisissa uskonnoissa (esimerkiksi kristinusko ja islam) yleensä uskotaan yhdellä jumalalla olevan vallan mihin tahansa. Usein tällaisella jumalalla ajatellaan olevan kaikkivaltius, kaikkitietävyys, läsnäolo kaikkialla sekä täydellinen hyvyys.


title: Kaikkivaltius

text: Eri ja jopa saman uskonnon edustajilla (esim. kristityillä) on keskenään erilaisia näkemyksiä siitä, mitä kaikkivaltius tarkoittaa. Seuraavassa luetellaan eräitä tällaisia näkemyksiä:Monista käytetyistä jumalan määritelmistä seuraa, että näkökannat 2, 3 ja 4 ovat keskenään yhtäpitäviä (siis yksi ja sama kanta).


title: Kaikkivaltius

text: Näistä eroavaisuuksista huolimatta kaikkivaltiuteen sisältyy aina kyky puuttua maailman tapahtumiin jopa fysiikan lakeja rikkoen. Monet tieteilijät (esimerkiksi John Polkinghorne) katsovat em. konsistenssinäkemyksen olevan osa kaikkivaltiutta.


title: Kaikkivaltius

text: Jotkut monoteistit katsovat, että jumala ei ole tai ei edes voi olla kaikkivaltias tai että luodessaan olioita, joilla on vapaa tahto, jumala vapaaehtoisesti rajoitti kaikkivaltiuttaan.


title: Kaikkivaltius

text: Muun muassa eräissä juutalaisuuden (konservatiivijuutalaisuus ja reformijuutalaisuus) protestanttisuuden haaroissa jumalten sanotaan vaikuttavaan maailmaan vain suostuttelemalla, ei pakolla tai ihmeillä. Tämä johtopäätös on usein filosofisten tai tekstuaalisten pohdintojen tulos.


title: Marc Janko

text: Marc Janko (s. 25. kesäkuuta 1983) on itävaltalainen jalkapalloilija, joka pelaa tällä hetkellä Portossa. Pelipaikaltaan Janko on hyökkääjä.


title: Marc Janko

text: Janko aloitti uransa perinteikkäässä itävaltalaisessa Admira Wacker Mödlingin joukkueessa, josta siirtyi onnistuneiden kausien jälkeen FC Red Bull Salzburgin joukkueeseen kesken kauden 2004-2005. Janko oli loppukauden aikana joukkueensa tärkeimpiä pelaajia ja teki 11 maalia kymmenessä ottelussa.


title: Marc Janko

text: Janko aloitti kauden 2008-2009 loistavasti tehden jo ensimmäisissä kahdessa ottelussa viisi maalia. Janko rikkoikin kauden aikana Salzburgin yhden kauden maaliennätyksen 39 osumallaan. Hän oli tuolla kaudella myös Itävallan Bundesliigan paras maalintekijä.


title: Marc Janko

text: Kaudeksi 2010-2011 Janko siirtyi Eredivisienin hallitsevaan mestariin FC Twenteen.


title: Marc Janko

text: Janko pelasi ensimmäisen maaottelunsa toukokuussa 2006 ystävyysottelussa Kroatiaa vastaan.


title: Duane Sutter

text: Duane Calvin Sutter (s. 16. maaliskuuta 1960 Viking, Alberta, Kanada) on uransa lopettanut kanadalainen jääkiekkoilija, pelipaikaltaan oikea laitahyökkääjä. Duanen veljet Ron, Brent, Rich, Darryl ja Brian olivat myös jääkiekkoilijoita, jotka kaikki pelasivat urallaan NHL:ssä.


title: Duane Sutter

text: New York Islanders varasi Sutterin ensimmäisellä kierroksella varausvuorolla 17. Ennen NHL-uraansa Sutter pelasi Lethbridge Broncosissa WHL:ssä, WCHL:ssä ja Red Deer Rustlersissa AJHL:ssä.


title: Duane Sutter

text: Sutter teki NHL-debyyttinsä kaudella 1979–1980 Islandersissa. Ensimmäisellä kaudellaan hän teki 56 ottelussa runkosarjassa tehopisteet 15+9=24. Sutter pelasi Islandersissa kaudet 1979–1987 ja voitti neljällä ensimmäisellä NHL-kaudellaan jokaisella Stanley Cupin. Duanen veli Brent Sutter pelasi samaan aikaan Islandersissä kausina 1980-1987.


title: Duane Sutter

text: Duane Sutter kaupattiin Chicago Blackhawksiin vuonna 1987. Sutter pelasi Chicagossa kolme kautta ennen kuin lopetti uransa kauden 1989–1990 jälkeen.


title: Duane Sutter

text: Peliuran jälkeen Sutter on toiminut Florida Panthersin valmennusryhmässä. Kausina 1996–1998 ja 2002–2003 hän oli apuvalmentajana ja kaudella 2002–2003 päävalmentajana.


title: Duane Sutter

text: Sutterin poika Brody on myös jääkiekkoilija, joka pelaa hyökkääjänä ja edustaa WHL:ssä pelaavaa Lethbridge Hurricanesia. Harris • Potvin • Gillies • Price • McKendry • Bossy • Tambellini • D. Sutter • B. Sutter • Boutilier • Flatley • LaFontaine • Diduck • MacPherson • Dalgarno • King • Fitzgerald • Chynoweth • Cheveldayoff • Chyzowski • Scissons • Lachance • Kasparaitis • Bertuzzi • Lindros • Redden • Dumont • Luongo • Brewer • Rupp • Connolly • Pyatt • Mezei • Kudroč • DiPietro • Torres • Bergenheim • Nilsson • Nokelainen • O'Marra • Okposo • Bailey


title: Georgian nimi

text: Nimi Georgia on Kaukasiassa sijaitsevasta valtiosta käytetty eksonyymi. Maan georgiankielinen nimi on Sakartvelo (). Eksonyymille on annettu erilaisia etymologioita: sen on sanottu olevan peräisin kreikan kielen sanasta γεωργός (”maanviljelijä”), Pyhän Yrjön nimestä tai todennäköisemmin nimistä, joita muinaiset persialaiset käyttivät georgialaisista. Georgiankielinen nimi on johdettu Kartlin alueelta, joka on Georgian ydinalue ja joka tunnettiin antiikin ja Bysantin lähteissä nimellä Iberia. Georgialaiset heimot yhdistyivät varhaiskeskiajalla kulttuurillisesti ja poliittisesti Kartlin ympärille.


title: Georgian nimi

text: Georgian kielellä maata kutsutaan nimellä Sakartvelo (საქართველო). Sana koostuu kahdesta osasta. Sen juuri "kartvel-i" (yks., ქართველ-ი) viittasi alun perin Georgian ydinalueen Kartlin asukkaaseen. 800-luvun alkuun mennessä sanan ”Kartli” merkitys laajeni käsittämään muut keskiajan Georgian alueet, joita sitoivat yhteen uskonto, kulttuuri ja kieli. Georgian kielen sirkumfiksi "sa"-X-"o" on tavallinen maantieteellisestä alueesta käytetty rakenne, joka tarkoittaa ”X:n asuttamaa aluetta”, kun X on etnonyymi.


title: Georgian nimi

text: Nimi ”Kartli” esiintyy ensimmäisen kerran kirjoitettuna 400-luvun tekstissä "Tsamebaj tsmidisa Šušanikisi dedoplisaj" (), joka on vanhin säilynyt georgiankielinen teos. Keskiaikaisen kronikan "Kartlis tskhovreba" mukaan Kartli on saanut nimensä georgialaisten myyttiseltä kantaisältä Kartlosilta, joka rakensi kaupungin Mtkvarin varrelle; sitä kutsuttiin nimellä Kartli (luultavasti myöhempi Armazi), ja nimi yleistyi myöhemmin tarkoittamaan koko Kartlosin ja hänen jälkeläistensä hallitsemaa maata. Kartlos vaikuttaa olevan keskiajan keksintö, ja teoria hänestä Kartlin perustajana ei ole vakuuttava. Keskiaikainen kronikoitsija käyttää hänen nimestään luonteenomaisesti muotoa, jossa on kreikan nominatiivisuffiksi –ος ("os"), ja yrittää siten Georgia State Universityn Stephen Rappin mukaan "tuoda kertomukseen mielikuvan antiikista".


title: Georgian nimi

text: Professori Giorgi Melikišvili on liittänyt Kartli-nimen sanaan "karta" (), jota käytetään mingrelin kielessä (georgian lähisukulaiskieli) ja joissakin länsigeorgialaisissa murteissa. Se tarkoittaa ”karja-aitausta” tai ”aidattua paikkaa”. Juuri "kar" esiintyy lukuisissa paikannimissä ympäri Georgiaa, ja Melikišvilin näkemyksen mukaan sen merkitys on samanlainen kuin vastaavalla indoeurooppalaisella kantasanalla; vertaa germaaninen "gardaz" (”aidattu alue”, ”piha”), liettuan "gardas" (”aidattu paikka”, ”aita”, ”karja-aitaus”), muinaiskirkkoslaavin "gradu" (”puutarha”, myös ”kaupunki”) ja heetin "gurtas" (”linnoitus”). Nimeä on yritetty liittää myös antiikin lähteiden khaldoi- ja gorduene-kansojen nimiin.


title: Georgian nimi

text: Varhaisin tunnettu teksti, jossa nimeä ”Sakartvelo” on käytetty, on Pseudo-Džuanšerin noin vuonna 800 laatima georgialainen kronikka. Seuraavan 200 vuoden aikana nimen käyttö muuttui niin, että se alkoi tarkoittaa kaikki georgialaiset alueet käsittävää kuningaskuntaa, joka syntyi Kartlin eli Iberian ja Apkhazetin eli Abasgian yhdistyessä kuningas Bagrat III:n hallintaan vuonna 1008. Nimeä alettiin käyttää yleisesti virallisissa yhteyksissä kuitenkin vasta 1200-luvun alussa.


title: Georgian nimi

text: Muisto ja unelma yhdistyneestä Georgiasta – Sakartvelo – jatkoi elämistään vielä 1400-luvun poliittisen katastrofin jälkeen, kun Georgian kuningaskunta hajosi kolmeksi erilliseksi kuningaskunnaksi, Kartliksi, Kakhetiksi ja Imeretiksi, ja viideksi ruhtinaskunnaksi, jotka olivat Samtskhe, Samegrelo, Guria, Svanetia ja Abhasia. Niinpä myöhemmät Kartlin kuninkaat eivät luopuneet koko Georgiaa hallinneiden monarkkien arvonimistä, sillä he pitivät itseään aiempien kuninkaiden laillisina seuraajina. Ajatus yhtenäisestä Georgiasta hallitsi myös 1700-luvun alussa eläneen Bagrationi-hallitsijasuvun jäsenen prinssi Vakhuštin historiankirjoitusta. Hänen teoksellaan "Aghtsera sameposa Sakartvelosa" (, ”Georgian kuningaskunnan kuvaus”) oli huomattava vaikutus myöhempään käsitykseen Sakartvelo-nimen merkityksestä. Vaikka Georgia oli Vakhuštin elinaikana jakautunut useisiin toisiaan vastaan kamppaileviin kuningas- ja ruhtinaskuntiin, hän piti näiden valtiomuodostelmien menneisyyttä ja nykytilaa yhden kansakunnan historian osasina. Sen jälkeen kun Kartlin ja Kakhetin kuningaskunnat jälleenyhdistyivät vuonna 1762, nimestä Sakartvelo tuli uudesta itägeorgialaisesta valtiosta käytetty virallinen synonyymi, mutta se alkoi jälleen tarkoittaa koko Georgiaa myöhemmin Venäjän keisarikunnan valtakaudella 1800-luvulla. 26. toukokuuta 1918 maa itsenäistyi ja sen nimeksi otettiin "Sakartvelos demokratiuli respublika" eli Georgian demokraattinen tasavalta. Siitä tuli "Sakartvelos sabtšota sotsialisturi respublika", Georgian sosialistinen neuvostotasavalta, 25. helmikuuta 1921 ja "Sakartvelos respublika", Georgian tasavalta, 14. marraskuuta 1990. Vuoden 1995 perustuslain mukaan valtion virallinen nimi on "Sakartvelo", jonka suomenkielinen vastine on yksinkertaisesti ”Georgia”.


title: Georgian nimi

text: Eurooppalainen nimi ”Georgia” on luultavasti peräisin sanoista "gurğ" tai "ğurğ", joita persialaiset ja arabit käyttiivät georgialaisista. Länsieurooppalaiset ristiretkeilijät ja pyhiinvaeltajat kohtasivat nimen Pyhällä maalla ja kirjoittivat sen muotoon "Georgia" (myös "Jorgania", "Giorginia" ja niin edelleen). He katsoivat maan saaneen nimensä Pyhältä Yrjöltä (), joka oli georgialaisten keskuudessa suosittu. Tätä selitystä kannattivat muiden muassa Jacques de Vitry ja Franz Ferdinand von Troilo. Toisen teorian mukaan ”Georgia”-nimen merkitys liittyi kreikan ja latinan juuriin "γεωργός" (”maanviljelijä”) ja "georgicus" (”maataloudellinen”). Sen popularisoijiin lukeutui esimerkiksi Jean Chardin. Tämän selityksen kannattajat viittasivat joskus antiikin lähteisiin, kuten Pliniukseen ja Pomponius Melaan. Heidän mainitsemansa ”georgi”-kansat (Plinius, IV.26, VI.14; Mela, "De Sita Orb". i.2, &50; ii.1, & 44, 102.) olivat kuitenkin yksinkertaisesti maata viljeleviä heimoja, jotka piti erottaa vaeltavista ja eläimiä paimentavista naapureistaan Pantikapaion-joen toisella puolella (Tauricassa eli Krimillä).


title: Georgian nimi

text: 1800-luvulla tutkijat kyseenalaistivat eurooppalaiset kansanetymologiat. Marie-Félicité Brosset kannatti teoriaa, jonka mukaan Georgia oli saanut nimensä Mtkvari-joelta reittiä Kuros-Cyrus-Kura-Djurzan. Todellisuudessa vaikuttaa siltä, että ”Georgia” on lainattu eurooppalaisiin kieliin 1000- tai 1100-luvulla syyrian sanasta "gurz-ān"/"gurz-iyān" ja arabian sanasta "ĵurĵan"/"ĵurzan", jotka ovat vuorostaan peräisin persian termistä "gurğ"/"gurğān". Muinais- ja keskipersiassa sana esiintyi muodossa "vrkān"/"waručān", eikä sen alkuperää varmasti tunneta, mutta se muistuttaa Kaspianmeren itäpuolen paikannimeä Gorgan, joka on peräisin keskipersian sanasta "varkâna" eli ”susien maa”. Sen etymologia saattaa olla sama kuin muinaisarmenian Georgiaan viittaavalla sanalla "Virk"' (Վիրք) ja se saattaa olla lähde kreikkalais-roomalaiselle nimelle "Iberi" (Ἴβηρες). Antiikin kirjailijat käyttivät nimeä myös Iberian niemimaalla asuvista ibereistä.


title: Georgian nimi

text: Venäläinen eksonyymi "Gruzija" (Грузия) on myös persialais-arabialaista alkuperää. Se esiintyy ensimmäisen kerran Ignati Smolnjaninin matkapäiväkirjoissa muodossa "gurzi" (гурзи) vuonna 1389 ja Afanasi Nikitinillä muodossa "gurzynskaja zemlja" (Гурзыньская земля, ”Gurzinin maa” vuosina 1466–1472. Nimi on lainattu venäjästä useisiin slaavilaisiin kieliin, kuten tšekkiin ("Gruzie"), puolaan ("Gruzja") ja serbiaan ("Грузија"), unkariin ("Grúzia") ja baltian maiden kieliin (, , ). Myös japaninkielinen nimi "Gurujia" () ja vietnamin "Gruzia" on lainattu venäjästä.


title: Georgian nimi

text: Venäläinen nimi otettiin hepreaan muodossa גרוזיה ("Gruzija"). Sitä käytettiin yhdessä nimien גיאורגיה ("Georgia") ja גורג'יה ("Gurdžia") kanssa. "Gruzija" kuitenkin yleistyi 1970-luvulla, luultavasti siksi, että Israeliin muutti valtavasti kaksikielisiä georgiaa ja venäjää puhuvia juutalaisia. Elokuussa 2005 Georgian Israelin-suurlähettiläs Laša Žvania pyysi heprean puhujia palaamaan nimeen "Georgia" ja hylkäämään nimen "Gruzija".


title: Georgian nimi

text: Samuel Rinta-Nikkolan 1800-luvun alussa kääntämässä Daniel Djurbergin teoksessa "Geografia alkavillen" Georgia luetaan Persian osaksi ja sitä kutsutaan nimellä ”Gurdschistan”:


title: Georgian nimi

text: Kirja kertoo lisäksi, että ”Grusinian” pääkaupunki on "Tiflis", eli Tbilisi. Ilmeisesti nimi viittaa Kartliin. Ensimmäisessä suomenkielisessä tietosanakirjassa eli "Isossa mustassa tietosanakirjassa", jonka julkaisu aloitettiin vuonna 1909, maata kutsutaan nimellä ”Georgia”. Siitä kerrotaan seuraava:


title: Georgian nimi

text: Hakusanan ”Grusia” kohdalla kerrotaan: ”Grusia, Georgian ven. nimi (oik. "Gruzija") ks. Georgia.” ”Georgian kieli” viittaa kuitenkin hakusanaan ”Grusian kieli ja kirjallisuus”, jonka alla aihe käsitellään. Vuosina 1925–1928 ilmestyneessä "Pienessä tietosanakirjassa" päähakusana on ”Georgia”, mutta maalle annetaan myös vaihtoehtoinen nimi ”Grusia”:


title: Georgian nimi

text: Kotimaisten kielten tutkimuskeskuksen vuonna 2000 antaman maiden nimiä koskevan suosituksen mukaan valtion ensisijainen nimi on ”Georgia”, mutta käytössä on myös nimi ”Gruusia”. Kansalaisuuden nimitys on ”georgialainen, gruusialainen”.


title: Harmonikkayhtye

text: Harmonikkayhtye tai harmonikkaorkesteri voi tarkoittaa pelkästään harmonikoista koostuvaa kokoonpanoa tai kokoonpanoa, jossa on harmonikkojen lisäksi muitakin soittimia lisäämässä yhtyeeseen harmoniaa tai rytmiä. Nykyisin harmonikkayhtyetoiminta tapahtuu useimmiten paikallisissa harrastusluonteisissa harmonikkakerhoissa, mutta myös ammattimaisia harmonikkakokoonpanoja on esiintynyt 1900-luvun alkupuolelta lähtien.


title: Harmonikkayhtye

text:
Harmonikkayhtyeiden alkujuuret ovat 1920-luvulla, jolloin saksalainen harmonikanvalmistaja Hohner sponsoroi yrityksen harmonikoilla soittanutta harmonikkaorkesteria. Orkesteri kiersi esiintymässä ympäri Eurooppaa ja markkinoi samalla yrityksen instrumentteja. Hohner julkaisi myös harmonikkaorkestereille tarkoitettua nuottimateriaalia, mikä vaikutti laajalti monien harrastajayhtyeiden syntyyn. Saksassa natsien valta-aika jarrutti harmonikkaorkesterien kehitystä, koska harmonikkaa ei pidetty kansallissosialistiselle aatteelle sopivana instrumenttina. Harmonikkaorkesteri-ilmiö jatkoi kuitenkin etenemistään etenkin muualla manner-Euroopassa ja Britanniassa. Britanniassa harmonikka alkoi syrjäyttää ukulelea suosittuna kansansoittimena 1930-luvulla ja eri puolelle maata syntyi useita paikallisia harmonikkayhtyeitä. Maan tanssisaleissa nähtiin tyypillisesti orkestereja, joissa oli kolme, usein enemmän, pianoharmonikansoittajaa eturivissä, joita tuki rytmiryhmä. Äänen laatu veti hyvin vertoja sen ajan muille kokoonpanoille. Tosin kriitikot saattoivat kommentoida: "herrasmies tietää, kuinka harmonikkaa soitetaan, mutta ei tee sitä!"
Britanniassa aikansa eräänä aikansa suosituimmista ammattimaisista harmonikkayhtyeistä, Primo Scala and His Accordion Band levytti ja esiintyi ahkerasti 1930- ja 1940-luvuilla. Ohjelmisto koostui enimmäkseen tanssimusiikista ja ikivihreistä. Heidän vakavin kilpailijansa oli the London Piano-Accordion Band. Edmund Whitehouse kuvasi tuon ajan brittiläisiä harmonikkayhtyeitä aitoina tanssiorkestereina, jotka onnistuivat olemaan mukana ajan hengessä ja vastaamaan yksinkertaisen musiikkimaun vaatimuksiin. Harmonikka tarjosi uusia ääniulottuvuuksia, mutta oli samalla helposti liikuteltava soitin, toisin kuin esimerkiksi niin ikään suositut elokuvaurut.


title: Harmonikkayhtye

text:
Ammattimaisten harmonikkayhtyeiden kulta-aikanakin, saati sen jälkeen, on harmonikkayhtyeiden musisointi yleisimmin tapahtunut harrastusluonteisissa harmonikkakerhoissa, joiden jäsenet kokoontuvat soittamaan motiivinaan innostus harmonikkamusiikkiin sekä rakkaus instrumenttia kohtaan. Harmonikkakerhot voivat soittaa erityyppistä musiikkia, kevyestä klassisesta folkiin, ja käyttää erityyppisiä harmonikkojakin. Yhteistä on, että ne eivät kumartele sivistyneistön määrittelemiä korkeakulttuurin standardeja vaan organisoivat itse oman musiikillisen yhteisönsä, jonka kilpailuja, konsertteja, kiertueita, uutislehtiä, verkkosivustoja, kansainvälisiä kontakteja jne. pidetään yllä vapaaehtoisvoimin.
Erityinen poliittisen toiminnan ympärille kehittynyt harmonikkaorkesterin muoto on Pohjois-Irlannin protestanttien keskuudessa esiintynyt marssiva, jopa 30-henkinen harmonikkakulkue. Harmonikkakulkueet marssivat kaduilla esittäen kansallismielisiä irlantilaisia lauluja ja hymnejä poliittisen kantansa ilmaisemiseksi. Irlannissa puolestaan on esiintynyt vastaavia kansanmusiikkikulkueorkestereita ilman erityistä poliittista sanomaakin. Harmonikkayhtyeitä on käytetty muuallakin poliittisen propagandan välineenä, esimerkiksi 1960-luvun Kiinassa.


title: Harmonikkayhtye

text: Poliittisen viestinnän lisäksi harmonikkayhtyeitä tunnetaan myös uskonnollisten yhteisöjen piirissä. Esimerkiksi Pelastusarmeijan toiminnassa Britanniassa olivat hyvin yleisiä concertina-yhtyeet, joiden instrumenteissa olivat yleensä mustat palkeet. Pelastusarmeija julkaisi jopa oman harmonikansoiton oppikirjansa noin vuosina 1935-38 ja harmonikkaorkestereja pidettiin sanoman levittämisessä hyvin tärkeänä työvälineenä.


title: Harmonikkayhtye

text: Suomen harmonikkaliittoon kuuluu noin sata alueellista harmonikkakerhoa ja -yhdistystä (2009).


title: Siilinjärven keskusta

text: Siilinjärven keskusta on Siilinjärven kunnan keskustaajama. Keskustan osa-alueita ovat Keskuskortteli ja Asemanseutu.


title: Siilinjärven keskusta

text: Keskustan alueella sijaitsevat muun muassa kylpylä Fontanella, Siilinjärven pääkirjasto, Siilinjärven tori, Siilinjärven rautatieasema ja Siilinjärven linja-autoasema. Keskustassa sijaitsee myös Siilinjärven suurin kaupallisten palvelujen keskittymä. Keskustassa sijaitsee myös useita ravintoloita ja kahviloita. Keskustassa sijaitsee myös Uutis-Jousen toimitus.


title: Siilinjärven keskusta

text: Keskustan pääkatuja ovat Toritie, Asematie ja Kasurilantie. Keskustan länsipuolella kulkee moottoritie, joka on osa Valtatietä 5. Pohjoispuolella keskustaa rajaa Kantatie 75.


title: Siilinjärven keskusta

text: Keskustan pohjoispuolella ovat Kirkonmäen ja Räisälän asuinalueet. Koillispuolella sijaitsee Ahmon, itäpuolella Siilinpään ja kaakossa Viinamäen asuinalueet. Lounaassa ja lännessä keskustaa ympäröi Tarinaharjun ja Patakukkulan luontoalue.


title: Siilinjärven keskusta

text: Siilinjärven Keskustan palveluita ovat muun muassa K-Supermarket, Tokmanni, K-Rauta, S-market, Lidl, R-kioski, Kotipizza, Alko, Intersport, Ale-Makasiini, Rolls ja Kirjakauppa Info. Keskustassa sijaitsee myös esimerkiksi useita pankkeja, kuntosaleja, kahviloita ja pizzeroita sekä Siilinjärven Apteekki. Keskustaan avattiin vuonna 2014 Pohjois-Savon suurin S-market. Marketin yhteyteen on suunniteltu hotellia.


title: Adams

text: Adams tarkoittaa seuraavia:


title: Union Square Ventures

text: Union Square Ventures on yhdysvaltalainen pääomasijoitusyhtiö, joka toimii venture capital -rahoittajana varhaisen vaiheen yrityksille.


title: Union Square Ventures

text: Union Square Venturesilla on kolme partneria: Fred Wilson, Brad Burnham ja Albert Wenger.


title: Union Square Ventures

text: Yritys on tunnettu erityisesti Fred Wilsonin pitämästä suositusta blogista, joka on saavuttanut alalla mielipidevaikuttajan aseman. Sillä on myös keskeinen asema uusien sijoituskohteiden löytämisessä.


title: Public Broadcasting Service

text: Public Broadcasting Service (PBS) on yhdysvaltalainen julkisen palvelun televisioverkko. Verkko aloitti toimintansa 5. lokakuuta 1970, jolloin se korvasi National Educational Televisionin.


title: Public Broadcasting Service

text: Verkon omistavat sen jäsenasemat, joita on noin 350. Asemat myös vastaavat verkon rahoituksesta yhdessä Corporation for Public Broadcastingin kanssa, joka puolestaan saa rahoituksensa Yhdysvaltain liittovaltiolta. PBS:ää seuraa viikoittain noin 65 miljoonaa katselijaa.


title: Public Broadcasting Service

text: National Educational Television (NET) oli julkisen palvelun televisioverkko ennen Public Broadcasting Serviceä ja se toimi vuosien 1952 ja 1970 välillä. NET aloitti toimintansa 4. marraskuuta 1952 ja toiminta kesti aina 4. lokakuuta 1970 asti.


title: Public Broadcasting Service

text: Julkisen palvelun radiotoiminnasta Yhdysvalloissa vastaa National Public Radio.


title: Sissiviljely

text: Sissiviljely tarkoittaa julkisilla paikoilla tai muiden mailla tapahtuvaa viljelyä. Se voidaan lukea osaksi kaupunkiviljelyä ja on yleensä melko pienimuotoista. Tyypillisesti sissiviljely tapahtuu hylätyillä tai maanomistajan hoitamatta jättämillä maa-alueilla, kuten tyhjillä tonteilla.


title: Sissiviljely

text: Useimmiten sissiviljely tapahtuu luvatta, mutta mikäli kasvimaasta toivotaan pysyvää, on syytä pyytää lupa maanomistajalta. Luvatta tapahtuvasta sissiviljelystä voi myös koitua seurauksia. Salamyhkäisemmät sissiviljelijät toimivat yleensä öisin. Varsinkin suurempia sissiviljelytempauksia järjestetään kuitenkin yleensä kirkkaassa päivänvalossa ammattimaisen kaltaisesti toimien, jolloin toiminta voi satunnaiselle ohikulkijalle vaikuttaa tavalliselta talkootoiminnalta tai vaikkapa kaupungin puisto-osaston työskentelyltä.


title: Sissiviljely

text: Sissiviljely on nostanut merkittävästi suosiotaan 2000-luvulta lähtien muun kaupunkiaktivismin ohella erityisesti länsimaisissa suurkaupungeissa. Kasvimaan hoidon lisäksi sissiviljelyyn liittyykin usein toimintaa ilmastonmuutosta vastaan ja huolta maailman ruokakriisistä.


title: Alouette

text: Alouette (ranskaa, ) on ranskalainen kansanlaulu, jonka sanat viittaavat metsästyssaaliina saadun leivosen kynimiseen. Siinä mielessä kyseessä lienee alun perin työlaulu. Laulua on laulettu lastenlauluna ympäri maailmaa. Sen on suomentanut ainakin nimimerkki R. R. R..


title: Alouette

text: Laulua pidetään ensisijaisesti ranskalaiseen kulttuuriin kytkeytyvänä, mutta kanadanranskalaiset ovat pitäneet sitä tunnusmelodianaan. Laulu sopii sikäli hyvin työlauluksi, että se on yksitoikkoinen, mutta hereillä pitävä ja sen säkeistöt pitenevät sitä mukaa kuin lauluun tulee uusia kohteita, josta höyheniä nykitään.


title: Alouette

text: Laulun sanat ovat kutakuinkin yksinkertaiset:


title: Alouette

text: Seuraavassa säkeistössä tulee mukaan nokka


title: Alouette

text: Mutta myös edelliset osat säilyvät säkeistössä. Jatkoa seuraa:


title: Alouette

text: Leivosesta kertovia lauluja ovat muun muassa


title: Clarium Capital Management

text: Clarium Capital Management on yhdysvaltalainen hedgerahasto, jonka päätoimipaikka on San Franciscossa, Kaliforniassa. Yrityksellä on sivutoimipaikka myös New Yorkissa. Clariumin perustaja Peter Thiel oli myös PayPalin perustajia, sekä ensimmäisiä Facebookiin sijoittaneita. Hänet arvioitiin vuonna 2008 377. rikkaimmaksi amerikkalaiseksi. Sittemmin hän on tipahtanut Forbes 400 -listalta.


title: Clarium Capital Management

text: Clarium Capital Management hallinnoi noin 1,5 miljardin dollarin sijoitusomaisuutta. Kesällä 2008 sillä oli hallinnassaan jopa 7,8 miljardin dollarin edestä sijoituksia.


title: Fort Kaministiquia

text: Fort Kaministiquia () oli vuonna 1717 rakennettu linnoitus ja turkiskauppa-asema Ontarion provinssin luoteisosassa, Kanadassa. Linnoituksen rakennutti Kaministiquiajoen suulle ranskalainen Zacharie Robutel, sieur de la Noue. Linnoitus oli ensimmäinen eurooppalaisten tukikohta alueella ja muodostui tärkeäksi etapiksi tutkimusmatkoilla läntiseen erämaahan (nykyinen läntinen Kanada).


title: Fort Kaministiquia

text: Matkat pidemmälle länteen ja varsinkin vesireitin etsiminen Tyynellemerelle saivat alkunsa, kun Pierre La Vérendryestä tuli linnoituksen komentaja vuonna 1728. Hän aloitti oman tutkimusretkensä vuonna 1731. Vérendryen alaiset rakensivat useita pienempiä linnoituksia tukikohdiksi vesireittien varsille, Fort Rougen, Forts La Reinen, Bourbonin, Dauphinin ja Paskoyacin. Fort Kaministiquia säilyi kuitenkin tärkeänä tukikohtana monelle länteen suuntautuvalle tutkimusmatkalle.


title: Fort Kaministiquia

text: Britannialaisten valloitettua suuren osan Uutta Ranskaa linnoitus hylättiin joskus vuosien 1758–1760 aikana.


title: Fort Kaministiquia

text:
Linnoituksen rauniot jäivät 1880-luvulla Canadian Pacific Railway -rautatien ja hiilivuorten alle.
Kopio linnoituksesta on rakennettu Fort William Historical Park -puistoon, jonkin matkaan Kaministiquiajoen ylavirtaan alkuperäisestä sijainnista.


title: Bread

text: Bread on yhdysvaltalainen soft rock -yhtye, joka perustettiin Los Angelesissa 1969. Kappale "Make It With You" sijoittui ensimmäiseksi Billboard-listalla 1970. Vuonna 1971 "If" oli hitti kaikkialla maailmassa. Yhtye päätettiin lopettaa vuonna 1978, mutta koottiin uudelleen vuosiksi 1996 –1997. Yhtyeen johtaja on David Gates.


title: Bread

text: Yhtyeen materiaalia sävelsivät David Gates, Robb Royer ja James (Jimmy) Griffin. Heistä Gates sävelsi yhtyeen tunnetuimmat laulut. Yhtyeen tyyli on melodinen, toisinaan kevyesti orkesteroitu soft-rock.


title: Bread

text: Bread-yhtyeen alku oli The Pleasure Fair -niminen yhtye, jossa soittivat Los Angelesissa jo nimeä saaneet muusikot. James Griffin ja Rob Royer olivat kirjoittaneet Oscarilla palkitun laulun “For All We Know” Cy Howardin elokuvaan "Rakastajia ja muita veijareita", ja Royer oli vuonna 1967 levyttänyt Reprise Recordsille albumin, jonka oli tuottanut David Gates. Kun Gates päätti liittyä Griffinin ja Royerin yhtyeeseen, sen nimeksi otettiin Bread. Ensialbumi ei päässyt Top 100 -listalle, mutta trio ei luovuttanut vaan vahvisti kokoonpanoaan rumpali Mike Bottsilla. Toinen albumi "On the Waters" tuotti ykköseksi nousseen hitin ”Make It with You”. Bread alkoi saada yhä suurempaa suosiota hitailla, pehmeillä kappaleillaan kuten “If”, joka nousi listoilla neljännelle tilalle 1971 ja saavutti suurta suosiota paitsi häämusiikkina myös muun muassa Frank Sinatra ja Johnny Mathisin versiomana. Sitä seurasivat ”It Don’t Matter to Me” (1970) ja ”Baby I’m-a Want You” (kultalevy 1971).


title: Bread

text: Robb Royer jätti Breadin vuonna 1971 ja ryhtyi elokuvakäsikirjoittajaksi. Hänen tilalleen otettiin monipuolinen muusikko Larry Knechtel, joka tunnettiin muun muassa Simon & Garfunkelin jättihitin ”Bridge over Troubled Water” pianistina. Breadin hittiputki jatkui: “Everything I Own” (sija 5, 1972), “Diary” (sija 15, 1972), “The Guitar Man” (sija 11, 1972), “Sweet Surrender” (sija 15, 1972) ja “Aubrey” (sija 15, 1973). Vähitellen Griffinin ja Gatesin välit huononivat ja yhtye hajosi.


title: Bread

text: Gates ryhtyi sooloartistiksi ja sai jonkin verran menestystä laululla “Never Let Her Go” (1975), mutta Bread laitettiin uudelleen kokoon 1976, tuloksena sijalle yhdeksän noussut ”Lost without Your Love” Pian rumpali Botts kuitenkin lähti Linda Ronstadtin taustayhtyeeseen ja Bread hajosi taas. Vuonna 1997 se koottiin uudelleen vuoden kestänyttä 25-vuotiskiertuetta varten.


title: Yhteishyödyke

text: Yhteishyödykkeet ovat omaisuutta, esimerkiksi luonnonvaroja, jotka eivät ole kenenkään omistuksessa. Niitä ovat esimerkiksi ilma ja valtameret. Käsite yhteishyödyke, "res communes", on peräisin antiikin Roomasta, jossa omaisuus jaoteltiin kolmeen osaan. Kaksi muuta olivat yksityinen eli "res privatae" ja valtiollinen eli "res publicae". Alan tutkijoihin kuuluu Nobelin taloustieteen palkinnon vuonna 2009 saanut Elinor Ostrom.


title: Ikarus E94

text: Ikarus E94 on unkarilainen linja-auton korimalli, jota valmistettiin vuosina 1994-2006. Vuonna 2002 korimallia uudistettiin ja siitä eteenpäin sitä myytiin nimellä Ikarus E94F. Molempia korimalleja toimitettiin runsaasti Suomeen pääasiassa Volvon ja Scanian alustoille.


title: Ikarus E94

text: Bussimallia on paljon varsinkin Helsingissä ja Turussa. HSL:n alueella Ikaruksia ovat käyttäneet Helsingin Bussiliikenne, Transdev, Nobina, Westendin Linja, Metsälän Linja, Andersson ja Etelä-Suomen Linjaliikenne. Keväällä 2018 HSL:n alueella Helsingin Bussiliikenne on ainoa Ikarus E94:n käyttäjä yhdellä autolla.


title: Carrus City L

text: Carrus City L (Carrus 204 L) on Carruksen vuosina 1992–2001 valmistama kaupunkibussin korimalli. Bussi on tyypiltään etumatala, eli keskiosaan asti lattia on matala, ja takaosaa kohti se nousee. Carrus City L -busseista kaikki on poistettu käytöstä ja korvattu uudemmilla busseilla. Bussia valmistettiin Carruksen tehtaalla Vantaalla. Etenkin HSL-alueella se oli yleinen bussityyppi.


title: Carrus City L

text: Carrus City L:n valmistuksen päätyttyä Puolassa ja Ruotsissa valmistettiin vuosina 2003–2004 sen lähes identtistä seuraajaa nimellä Volvo City L, joka on kuitenkin Säfflen suunnittelema.


title: HMS Chatham (1911)

text: HMS Chatham oli Britannian kuninkaallisen laivaston Chatham-luokan kevyt risteilijä, joka palveli ensimmäisessä maailmansodassa.


title: HMS Chatham (1911)

text: Alus tilattiin 1911 Chathamin telakalta. Sen köli laskettiin 3. tammikuuta 1911 ja alus laskettiin vesille vielä samana vuonna 9. marraskuuta. Alus valmistui joulukuussa 1912.


title: HMS Chatham (1911)

text: Alus liitettiin palvelukseen otettaessa Välimeren-laivaston 2. taistelulaivueeseen, josta se siirrettiin heinäkuussa 1913 1. kevyt risteilijälaivueeseen. Se palveli 1913–1914 Välimerellä 2. kevyt risteilijälaivueessa, jonka mukana se etsi 1914 Saksan laivaston risteilijöitä "SMS Goebeniä" ja "SMS Breslauta" näiden pyrkiessä Turkkiin. Alus siirrettiin laivueen mukana vielä vuoden 1914 aikana Punaisellemerelle.


title: HMS Chatham (1911)

text: "HMS Chatham" määrättiin osallistumaan marraskuussa 1914 "SMS Königsbergin" etsintään. Alus palasi toukokuussa 1915 Välimerelle osallistuakseen Gallipolin taistelun tukemiseen. Alus sijoitettiin Suvlanlahdelle, jossa se oli maihinnousulaivaston komentajan kontra-amiraali John de Robeckin lippulaivana. Se palasi 1916 Britteinsaarille, jossa se liitettiin Suuren laivaston 3. risteilijäviirikköön. Alus osui miinaan 26. toukokuuta, minkä seurauksena se siirrettiin telakalle korjattavaksi.


title: HMS Chatham (1911)

text: Alus lainattiin vuonna 1920 Uuden-Seelannin laivastolle ja se myytiin romutettavaksi 13. heinäkuuta 1926 Wardille Pembrokeen.


title: Maatalousoikeus

text: Maatalousoikeus eli agraarioikeus on oikeudenala, jonka piiriin kuuluvat maatilaa tuotannollisena yksikkönä, maataloutta taloudellisena toimintana ja valtakunnallista maatalouden ohjaamista koskevat oikeussäännöt ja tutkimus. Se on osa maaseudun elinoloja sääntelevää maaseutuoikeutta. Maatalousoikeuden rajat ovat liukuvia, sillä se on tiettyyn teemaan perustuva oikeudenala, jonka rajoja ei määritä perinteinen oikeusalajaottelu. Alan tutkimuksessa tarkastelun lähtökohtana on maataloudellinen yritystoiminta.


title: Maatalousoikeus

text: Maatalousoikeuden piiriin kuuluvat maatalouteen liittyvät normistot, joita ei voi luontevasti liittää mihinkään muuhun oikeudenalaan. Keskeiset säännökset liittyvät maatalouden tuotannonohjaukseen. Maataloudelliseen yritystoimintaan liittyy kuitenkin monia normistoja, jotka kuuluvat muiden oikeudenalojen piiriin. Kiinteistönmuodostamisoikeus on maa- ja vesioikeuden osa-alue, maatilaperimys kuuluu perintöoikeuteen, maatalousmaan vuokra esineoikeuteen, maatalousyrittäjien eläkkeet sosiaalioikeuteen, maatilaverotus vero-oikeuteen, kasvinjalostus immateriaalioikeuteen ja ympäristönsuojelu ympäristöoikeuteen.


title: Maatalousoikeus

text: Maatalousoikeudellinen tutkimus on osa oikeustieteellistä tutkimusta, mutta siinä oikeuspoliittinen näkökulma on tavallista enemmin esillä. Toisaalta tulkintajuridiikalla on vähäisempi merkitys kuin muussa oikeustieteellisessä tutkimuksessa. Maatalousoikeudella on oma käsitteistönsä ja se käyttää aputieteenä maatalous- ja metsätieteitä.


title: Raine Koskimaa

text: Raine Koskimaa (s. 29. syyskuuta 1968) on filosofian tohtori, Jyväskylän yliopiston nykykulttuurin professori.


title: Raine Koskimaa

text: Koskimaa on väitellyt vuonna 2000 aiheenaan digitaalinen kirjallisuus "Digital literature, from text to hypertext and beyond". Koskimaa edustaa uutta kirjallisuudentutkijasukupolvea: "Eskelinen ja Koskimaa edustavat sukupolvea, joka osaa suhtautua luontevasti teoreettisesti sofistikoituneisiin kirjallisuuskäsityksiin, jotka ovat hitaasti rantautuneet Suomeen."


title: Taija

text: Taija on suomalainen naisen etunimi, muunnos nimestä Taina. Nimi Taija on 1900-luvun alusta vuoden 2015 maaliskuun alkuun mennessä annettu Väestörekisterikeskuksen tietojen mukaan 2 072 henkilölle. Taija viettää nimipäivää 13. lokakuuta yhdessä Tainan ja Tanjan kanssa.


title: Oikeuden ja sukupuolen tutkimus

text: Oikeuden ja sukupuolen tutkimus (myös naisoikeus) on oikeustieteellisen tutkimuksen ala, joka tarkastelee oikeutta sukupuolentutkimuksen näkökulmasta. Se ei ole oikeudenala, kuten vaikkapa lapsioikeus. Oikeuden ja sukupuolen tutkimukselle tärkeitä kysymyksiä on kaikilla oikeudellisen sääntelyn alueilla, koska oikeudellinen systematiikka on syntynyt yhteiskunnassa, jossa vallitsi avoin sukupuolisyrjintä. Pohjoismaissa oikeuden ja sukupuolen tutkimus sisältää naisten ja oikeuden keskinäisen suhteen tutkimuksen lisäksi sukupuolijärjestelmän tutkimuksen.


title: Oikeuden ja sukupuolen tutkimus

text: Suomessa oikeuden ja sukupuolen tutkimuksen osa-alueita ovat


title: Oikeuden ja sukupuolen tutkimus

text: Alan vanhempi nimitys, naisoikeus, johtuu suoraan ruotsin ("kvinnorätt"), norjan ("kvinnerett") ja tanskan ("kvinderet") esimerkeistä. Oslon yliopistossa naisoikeuden opetus alkoi 1974 ja Helsingin yliopistossa 1990-luvun alussa. Naisoikeudella ei ole täsmällistä vastinetta Englannissa ja Yhdysvalloissa. Yksi vastine on "women and law", mutta senkin sisältö poikkeaa naisoikeudesta. Tavallisesti naisoikeus käännetään "women's legal studies." Nimitys feministinen oikeustutkimus ("feminist legal studies") viittaa tutkimukseen, joka liittyy feministiseen naisliikkeeseen. "Gender studies in law" viittaa sosiaaliseen sukupuoleen liittyvään oikeudelliseen tutkimukseen.


title: Jefferson

text: Jefferson voi tarkoittaa ainakin seuraavia:


title: Ookkonä huudeilt?!

text: Ookkonä huudeilt?! on rap-artisti Laviksen joulukuussa 2009 julkaistu studioalbumi. Sen julkaisi Skill Street Entertainment ja sen on tuottanut Kfied. Albumista on myös julkaistu instrumentaaliversio nimellä "Instruja huudeilt?!". Levy sisältää bonusraitoina Kfiedin remixit Laviksen aiemmista raidoista "Jos sä pidät sitä enkelin" albumilta "Lyrikaalinen Bagebooli" ja "Chubby Chaserz Anthem" levyltä "Gorgonzola Flow". Levystä oli myös saatavilla digiversio Laviksen Bandcamp-sivulla, joka sisälsi ylimääräisen bonusraidan "Mulkkua huuleen", joka julkaistiin aiemmin "maistiaisena" levystä YouTube-videopalvelussa. Kappaleella on sama tausta levyn avausraidan kanssa, mutta eri sanoituksilla.


title: Talouspoliittinen lainsäädäntö

text: Talouspoliittinen lainsäädäntö on lainsäädäntöä, jonka tarkoituksena on vaikuttaa välittömästi yritysten toimintaan ja käyttäytymiseen. Sen osa-alueita ovat aluepoliittinen lainsäädäntö, yritystukia koskeva lainsäädäntö ja taloudelliset valtuuslait, joiden piiriin kuuluvat hintavalvonta, suhdannetalletukset, ulkomaankaupan määrälliset rajoitukset ja vientimaksut. Laajasti ymmärrettyyn talouspoliittiseen lainsäädäntöön eli talouspolitiikan keinovalikoimaan luettavaan lainsäädäntöön kuuluu muun muassa verolainsäädäntö, vaikka sen päätarkoitus on varojen kerääminen valtiolle ja kunnille. Talouspoliittiseen lainsäädäntöön ei lueta kilpailunrajoituslakia eikä muutakaan lainsäädäntöä, jonka tarkoituksena on vaikuttaa markkinatilanteesta riippuvaan päätöksentekoon yrityksissä.


title: Monroe

text: Monroe tarkoittaa ainakin seuraavia:


title: Hanna Cederholm

text: Hanna Charlotta Maria Cederholm (7. heinäkuuta 1869 Kirkkonummi – 5. toukokuuta 1942 Helsinki) oli suomenruotsalainen piirustuksenopettaja, taiteilija ja kirjailija.


title: Hanna Cederholm

text: Cederholm toimi piirustuksenopettajana Helsingin ruotsalaisessa tyttölyseossa ("Svenska flicklyceet i Helsingfors"). Hän kirjoitti runoja ja satukirjoja sekä kuvitti myös ne itse.


title: Ghetto Fabolous

text: Ghetto Fabolous on rap-artisti Fabolouksen ensimmäinen studioalbumi. Albumi julkaistiin 11. syyskuuta 2001 Elektra Recordsin kautta.


title: Ghetto Fabolous

text: Ilmestymisviikollaan albumi sijoittui Billboard 200 -listan 4. sijalle 143 180 kappaleen viikkomyynnillään.


title: Ghetto Fabolous

text: Vuonna 2003 albumia oltiin myyty 1,05 miljoonaa kappaletta, joten se ylitti platinarajan.


title: Street Dreams

text: Street Dreams on rap-artisti Fabolouksen toinen studioalbumi. Albumi julkaistiin maaliskuussa 2003.


title: Street Dreams

text: Albumi sijoittui Billboard 200 -listan 3. sijalle ilmestymisviikollaan 185 000 kappaleen viikkomyynnillään. Myös Top R&B/Hip Hop Albums-listalla sijoitus oli 3. sija.


title: Jonas Johansson (jääkiekkoilija, 1984)

text: Jonas Johansson (s. 18. maaliskuuta 1984 Jönköping) on ruotsalainen jääkiekkoilija, pelipaikaltaan oikea laitahyökkääjä. Hän siirtyi kaudeksi 2009–2010 Allsvenskanin Västeråsiin. Johansson on voittanut urallaan Ruotsin- ja AHL:n mestaruuden.


title: Jonas Johansson (jääkiekkoilija, 1984)

text: Johansson aloitti uransa HV71:ssä, jossa pelasi myös ensimmäisen ottelunsa miesten sarjoissa, kun hän pelasi kaudella 2001–2002 viisi ottelua HV:ssa. Johansson varattiin Colorado Avalancheen, joka sai miehen oikeudet koko tilaisuuden 28:ntena varauksena. Hän siirtyi Pohjois-Amerikkaan kaudeksi 2002–2003. Johansson pelasi kaksi kautta juniorisarja WHL:n Kamloops Blazersissa. Johanssonin pelaajaoikeudet siirtyivät Coloradolta Washingtonille, kun hän pelasi vielä Kamloopsissa. Colorado hankki Washingtonilta hyökkääjä Steve Konowalchukin lokakuussa 2003 vaihdossa Bates Battagliaan ja Johanssoniin.


title: Jonas Johansson (jääkiekkoilija, 1984)

text: Kesällä 2004 Johansson teki kolmivuotisen tulokassopimuksen Washingtonin kanssa. Johansson pelasi kolme kautta Washingtonin organisaatiossa. Hän pelasi pääasiassa AHL:ssa Portland Piratesissa ja Hershey Bearsissa. Lisäksi Johansson pelasi muutaman ottelun ECHL:n South Carolina Stingraysissä. Yhden NHL-ottelun Johansson pelasi Washingtonissa kaudella 2005–2006. Saman kauden aikana hän voitti Hersheyssä AHL:n mestaruuden, Calder Cupin. Loppukaudesta 2006–2007 Johansson siirtyi AHL-joukkue Grand Rapids Griffinsiin.


title: Jonas Johansson (jääkiekkoilija, 1984)

text: Johansson palasi Ruotsiin kaudeksi 2007–2008, kun hän teki sopimuksen HV71:n kanssa. Keväällä 2008 Johansson oli voittamassa HV71:n kanssa Ruotsin-mestaruutta. Lopulta hän pelasi HV71:ssa kaksi kautta, muttei saanut enää uutta sopimustarjousta kauden 2008–2009 jälkeen. Johansson sai kauden aikana vain vähän peliaikaa ja teki kuusi pistettä 50 ottelussa. Kesällä 2009 hän siirtyi Allsvenskanissa pelaavaan Västeråsiin.


title: Jonas Johansson (jääkiekkoilija, 1984)

text: Johansson on pelannut Ruotsin joukkueessa alle 18-vuotiaiden MM-kisoissa vuonna 2002.


title: Ludwig Wittgensteinin elämäkerta

text: Ludwig Josef Johann Wittgenstein (26. huhtikuuta 1889 Wien, Itävalta – 29. huhtikuuta 1951 Cambridge, Englanti) oli itävaltalais-englantilainen filosofi.


title: Ludwig Wittgensteinin elämäkerta

text: Wittgenstein syntyi vuonna 1889 Wienissä kahdeksanlapsisen perheen nuorimmaksi lapseksi. Hän oli lapsena kiinnostunut tekniikasta, ja valmistuttuaan Berliinin teknillisestä korkeakoulusta hän lähti opiskelemaan ilmailutekniikkaa Englantiin. Hän kiinnostui matematiikan ongelmista ja siirtyi opiskelemaan filosofiaa Cambridgen yliopistoon Bertrand Russellin oppilaaksi. Russell vakuuttui pian siitä, että Wittgenstein olisi oikea henkilö jatkamaan hänen työtään filosofisen logiikan alueella. Wittgenstein ei kuitenkaan pitänyt yliopiston ilmapiiristä ja muutti asumaan Norjaan vuonna 1913.


title: Ludwig Wittgensteinin elämäkerta

text: Palvellessaan Itävalta-Unkarin armeijassa ensimmäisen maailmansodan aikana Wittgenstein kirjoitti ainoan hänen elämänsä aikana julkaistun filosofisen teoksensa "Tractatus logico-philosophicuksen". Teos julkaistiin vuonna 1921. Sodan jälkeen Wittgenstein vetäytyi filosofin uraltaan ja siirtyi kansakoulunopettajaksi Itävaltaan. Hän kuitenkin palasi filosofian pariin ennen kaikkea Moritz Schlickin ansiosta ja palasi Cambridgeen vuonna 1929. Samana vuonna hänelle myönnettiin tohtorin arvo. Hän alkoi luennoida Cambridgessä, ja vuonna 1936 hänet nimitettiin professoriksi. Hän käsitteli vuosien aikana luennoillaan muun muassa kielifilosofiaa sekä matematiikan ja psykologian filosofiaa. Hän kirjoitti ja muokkasi myöhäiskautensa pääteosta "Filosofisia tutkimuksia" vuodesta 1936 aina elämänsä loppuun saakka. Teos julkaistiin kaksi vuotta hänen kuolemansa jälkeen.


title: Ludwig Wittgensteinin elämäkerta

text: Wittgenstein luopui professuurista vuonna 1946 keskittyäkseen työhönsä. Hän asui viimeiset vuotensa Irlannissa sekä ystäviensä luona Cambridgessä, Oxfordissa ja Yhdysvalloissa ja kirjoitti tänä aikana paljon. Hän kuoli Cambridgessä 29. huhtikuuta 1951 eturauhassyöpään.


title: Ludwig Wittgensteinin elämäkerta

text: Sukunimen ”Wittgenstein” otti käyttöön Ludwig Wittgensteinin isoisän isä Moses Maier. Hän asui Laasphen kylässä Wittgensteinin ruhtinaskunnassa Westfalenissa ja toimi läheisessä linnassa asuneen ruhtinasperheen tilanhoitajana. Kun Jérôme Bonaparte määräsi vuonna 1808, että kaikkien juutalaisten oli otettava sukunimi, Moses Maier otti nimensä ruhtinaskunnalta. Tuolloin hän oli kuitenkin jo muuttanut Korbachin kaupunkiin, jossa hänen poikansa Hermann Christian, Ludwig Wittgensteinin isoisä, syntyi vuonna 1802. Wittgensteinit eivät siis ole sukua linnassa asuneelle Sayn-Wittgensteinin aatelissuvulle, kuten joskus on väitetty.


title: Ludwig Wittgensteinin elämäkerta

text: Sekä Hermann Wittgenstein että hänen vaimonsa Fanny Figdor olivat syntyperältään juutalaisia, mutta molemmat olivat kääntyneet protestanttisuuteen ennen naimisiinmenoaan. Hermann Christian Wittgenstein oli ottanut toisen etunimensä etääntyäkseen juutalaisesta syntyperästään, ja hänellä oli myös antisemiitin maine. Wittgensteinit asuivat ensin Leipzigissa, mutta muuttivat vuonna 1850 Vösendorfiin, Itävalta-Unkariin ja vuonna 1860 Wieniin.


title: Ludwig Wittgensteinin elämäkerta

text: Ludwig Wittgensteinin isä Karl Wittgenstein syntyi Leipzigissa vuonna 1847. Hän oli voimakastahtoinen henkilö: hän muun muassa yritti karata kotoaan 11-vuotiaana ja tuli erotetuksi koulusta 17-vuotiaana, koska hän oli kirjoittanut aineen, jossa hän kielsi sielun kuolemattomuuden. Hän karkasi Yhdysvaltoihin vuonna 1865 ja työskenteli New Yorkissa muun muassa baarimikkona ja opettajana. Hän palasi kahden vuoden kuluttua Wieniin, ja opiskeltuaan vuoden teknillisessä korkeakoulussa hän meni töihin valssaamoon Tepliceen vuonna 1872. Vuonna 1877 hän kohosi yrityksen toimitusjohtajaksi, ja kymmenen vuoden sisällä Tepliceen siirtymisestään hän oli hankkinut suuren omaisuuden yhtenä Itävalta-Unkarin rauta- ja terästeollisuuden johtohahmona. Vuonna 1898 hän sanoutui irti kaikista viroistaan ja sijoitti omaisuutensa kiinteistöihin ja arvopapereihin, minkä ansiosta suvun omaisuus säilytti arvonsa maailmansotien aiheuttamasta inflaatiosta huolimatta.


title: Ludwig Wittgensteinin elämäkerta

text:
Ludwig Wittgensteinin äiti Leopoldine Wittgenstein (o.s. Kalmus) syntyi Wienissä vuonna 1850. Hän oli isänsä puolelta juutalainen, mutta hänet oli kasvatettu katolilaiseksi. Leopoldine oli lahjakas pianisti, ja hänen ansiostaan Wittgensteinien koti oli yksi Wienin musiikkielämän keskuksista: Wittgensteinien iltamissa vierailivat muun muassa säveltäjät Johannes Brahms, Gustav Mahler ja Josef Labor. Lisäksi Karl Wittgenstein toimi kuvataiteilijoiden mesenaattina.
Karl ja Leopoldine Wittgenstein menivät naimisiin vuonna 1873. Heillä oli kahdeksan lasta: Hermine, Hans, Kurt, Rudolf, Margarete, Helene, Paul ja Ludwig. Lapset saivat katolisen kasteen. Pojista kolme teki itsemurhan: Hans, joka oli lahjakas säveltäjä, katosi laivaltaan Chesapeakenlahdella vuonna 1902, Rudolf otti syanidia berliiniläisessä pubissa vuonna 1904 ja Kurt ampui itsensä ensimmäisen maailmansodan loppupuolella, kun hänen joukkonsa kieltäytyivät noudattamasta hänen käskyjään. Ainakin osasyyllinen Hansin ja Rudolfin itsemurhiin oli Karl Wittgenstein, joka painosti poikiaan lähtemään kaupalliselle uralle. Paul Wittgensteinista tuli myöhemmin kuuluisa konserttipianisti, ja hän jatkoi uraansa, vaikka menetti oikean kätensä ensimmäisessä maailmansodassa. Vanhimmasta tyttärestä Herminestä tuli isänsä suosikki ja myöhemmällä iällä perheen johtohahmo. Sisarista Ludwigille läheisin oli Margarete, ja hän vaikuttikin merkittävästi veljensä kehitykseen.


title: Ludwig Wittgensteinin elämäkerta

text: Ludwig Wittgenstein syntyi 26. huhtikuuta 1889 Wittgensteinien Alleegassen talossa kello 20.30 perheen kahdeksanneksi ja nuorimmaksi lapseksi. Hän oli perheen muiden lasten tavoin kotiopetuksessa. Lapsilla oli vain vähän yhteyksiä kodin ulkopuolelle ja nekin yläluokan jäseniin. Wittgensteinien kodissa korostettiin rehellisyyden ja velvollisuuksien täyttämisen tärkeyttä, mutta perhe ei ollut erityisen uskonnollinen.


title: Ludwig Wittgensteinin elämäkerta

text: Wittgenstein ei ollut lapsena erityisen lahjakas oppilas. Hänen ajattelutapansa oli käytännönläheinen, ja hän olikin kiinnostunut tekniikasta. Hän esimerkiksi rakensi kymmenvuotiaana toimivan ompelukoneen mallin puusta ja rautalangasta. Hän oli kotiopetuksessa vuoteen 1903 saakka, jolloin hän aloitti kolmivuotiset opinnot teknisiin aineisiin erikoistuneessa reaalikoulussa Linzissä. Adolf Hitler kävi samaa koulua yhden lukuvuoden ajan samaan aikaan Wittgensteinin kanssa, mutta Hitler oli Wittgensteinia kahta vuosiluokkaa alempana, eikä ole todisteita siitä, että he olisivat olleet missään tekemisissä.


title: Ludwig Wittgensteinin elämäkerta

text: Kouluaikanaan Wittgenstein oli onneton, tunsi olonsa ulkopuoliseksi eikä menestynyt koulussa erityisen hyvin. Hän hylkäsi tuolloin uskonnollisen uskon. Hänen isosiskonsa Margaret tutustutti hänet Karl Krausin kirjoituksiin sekä Arthur Schopenhauerin filosofiaan, jonka idealismin hän hylkäsi vasta tutustuttuaan Gottlob Fregen käsiterealismiin. Häneen teki myös erityisen vaikutuksen Otto Weiningerin teos "Sukupuoli ja luonne", ja etenkin se Weiningerin käsitys, että nerouden saavuttaminen on moraalinen velvollisuus, ja ainoa vaihtoehto sille on itsemurha. On mahdollista, että Wittgensteinin myöhemmät, toistuvat itsemurha-ajatukset liittyivät kokemukseen tämän velvollisuuden laiminlyömisestä. Teknisen kirjallisuuden saralta Wittgensteiniin vaikuttivat Heinrich Hertzin teos "Die Prinzipen der Mechanik" ja Ludwig Boltzmannin teos "Populäre Schriften".


title: Ludwig Wittgensteinin elämäkerta

text:
Wittgenstein valmistui reaalikoulusta kesällä 1906. Hän oli ensin suunnitteli lähtevänsä opiskelemaan fysiikkaa Wieniin Ludwig Boltzmannin oppilaaksi, mutta tämä teki samana vuonna itsemurhan. Ilmeisesti tästä riippumattomista syistä Wittgenstein kirjoittautui kuitenkin lokakuussa 1906 Berliinin teknilliseen korkeakouluun opiskelemaan konetekniikkaa. Hän valmistui toukokuussa 1908. Berliinissä opiskellessaan Wittgenstein aloitti läpi hänen elämänsä jatkuneen tavan kirjoittaa muistikirjoihin huomautuksia omasta elämästään ja filosofiasta.
Keväällä 1908 Wittgenstein muutti Englantiin tehdäkseen lentotekniikkatutkimusta. Hän teki leijanlennätyskokeita meteorologisella tutkimusasemalla Glossopissa, lähellä Manchesteria, ja auttoi muita tutkijoita kokoamaan, korjaamaan ja lähettämään tutkimuksissa käytettäviä leijoja. Hän ystävystyi Glossopissa häntä vanhemman opiskelijan William Ecclesin kanssa. Syksyllä Wittgenstein kirjoittautui Manchesterin yliopistoon tutkimustyötä tekeväksi opiskelijaksi,mutta hänen ei odotettu opiskelevan tutkintoa varten. Hänen päämääränsä mitä ilmeisimmin oli suunnitella ja rakentaa lentokone, ja lentää sillä.


title: Ludwig Wittgensteinin elämäkerta

text: Wittgenstein alkoi kiinnostua tutkimusta tehdessään matemaattisista ongelmista. Hän tapasi muita opiskelijoita kerran viikossa ja he keskustelivat muun muassa siitä, voisiko matematiikan palauttaa logiikkaan, ja Wittgenstein ryhtyi opiskelijatoverinsa kehotuksesta lukemaan Bertrand Russellin kyseistä aihetta käsittelevää teosta "Principles of Mathematics". Hän tutki tarkkaan myös Gottlob Fregen teosta "Grundgesetze der Arithmetik" ja lähetti keväällä 1909 Russellin ystävälle Philip Jourdainille ratkaisuehdotuksen Russellin paradoksiin, ongelmaan, jonka Russell oli löytänyt Fregen joukko-opista. Jourdain ei kuitenkaan ollut tyytyväinen ratkaisuun, kuten ei Russellkaan. Wittgensteinin sisaren Herminen mukaan Wittgenstein oli tästä huolimatta pakkomielteisesti innostunut matematiikan filosofiasta, ja kahden kutsumuksen ristiveto ahdisti häntä. Hän kuitenkin keskittyi vielä ensisijaisesti ilmailutekniikkaan, ehkä Jourdainin vastauksen vuoksi.


title: Ludwig Wittgensteinin elämäkerta

text: Wittgenstein suunnitteli ensin lentokonemoottoria, jossa potkuria pyörittivät lapojen päissä olevat pienet suihkumoottorit. Hänen tutkimuksensa kohdistuivat ensin suihkumoottoriin, mutta toisena vuotenaan Manchesterissa hän keskittyi itse propellin suunnitteluun. Hän myös haki patenttia kehittämilleen propellin parannuksille. Patenttihakemus on päivätty 22. marraskuuta 1910, ja se hyväksyttiin kesäkuussa 1911.


title: Ludwig Wittgensteinin elämäkerta

text: Kesällä 1911 Wittgenstein matkusti Jenaan tapaamaan matemaatikko ja filosofi Gottlob Fregeä. Hän halusi näyttää tälle erään filosofisen teoksensa hahmotelmaa. Frege ei ollut erityisen vakuuttunut teoksesta, ja ehkä siitä syystä teoksesta tai sen hahmotelmasta ei ole säilynyt mitään. Frege kuitenkin kehotti Wittgensteinia lähtemään opiskelemaan Cambridgen yliopistoon Bertrand Russellin oppilaaksi.


title: Ludwig Wittgensteinin elämäkerta

text: Syksyllä 1911 Wittgenstein siirtyi Cambridgeen, vaikka olikin vielä kirjoilla Manchesterissä. Hän tapasi Russellin ensimmäistä kertaa 18. lokakuuta tullessaan esittäytymään tämän huoneeseen etukäteen ilmoittamatta. Hän alkoi käydä Russellin luennoilla, joille osallistui usein vain muutama opiskelija. Hän osallistui aktiivisesti keskusteluun luennoilla, ja seurasi usein Russellia luennon jälkeen tämän huoneeseen jatkaakseen keskustelua. Russell ei ollut aluksi vakuuttunut Wittgensteinin kyvyistä työskennellä filosofian parissa.


title: Ludwig Wittgensteinin elämäkerta

text: Ensimmäisen lukukauden lopulla Wittgenstein vielä epäröi, jatkaisiko hän lentotekniikan opiskelua vai keskittyisikö hän filosofiaan. Russell pyysi häntä tekemään loman aikana esseen haluamastaan aiheesta, ja luettuaan sen Russell oli vakuuttunut hänen lahjakkuudestaan. Myöhemmin Wittgenstein kertoi Russellin kannustuksen hälventäneen häntä yhdeksän vuotta vainonneet itsemurha-ajatuksensa.


title: Ludwig Wittgensteinin elämäkerta

text: 1. helmikuuta 1912 Wittgensteinista tuli Trinity Collegen jäsen, ja kesäkuussa Russellista tuli hänen ohjaajansa. Koska Wittgenstein ei ollut koskaan opiskellut virallisesti logiikkaa, Russell määräsi loogikko W. E. Johnsonin tutoroimaan häntä, mutta jo muutaman viikon päästä tämä katkaisi opetussuhteen, koska Wittgenstein ei kuunnellut häntä vaan väitteli jatkuvasti. Wittgenstein ystävystyi Russellin kanssa, ja toimittuaan Wittgensteinin ohjaajana yhden lukukauden ajan Russell vakuuttui siitä, että tämä olisi oikea henkilö kehittämään eteenpäin hänen aloittamaansa työtä logiikan saralla. Russell piti Wittgensteinia sukulaissielunaan, mutta jo lukukauden lopulla Wittgenstein kritisoi hänen populaareja töitään ja erästä aineen olemassaoloa käsittelevää artikkelia, jota hän oli kirjoittamassa.


title: Ludwig Wittgensteinin elämäkerta

text: Ensimmäisen lukukautensa Wittgenstein oli keskittynyt logiikkaan ja Russelliin, mutta seuraavalla lukukaudella hän alkoi muun muassa George Edward Mooren luennoilla, jotka käsittelivät psykologiaa. Moore ja Wittgenstein ystävystyivät nopeasti. Kesälukukauden alussa Wittgenstein tapasi eräissä Russellin järjestämissä illanistujaisissa David Pinsentin. Pinsent oli sivistyneestä perheestä lähtöisin oleva, pidetty matematiikanopiskelija. He tekivät aluksi yhdessä musiikkiin liittyviä psykologisia kokeita, ja pian heidän tapaamisensa jälkeen Wittgenstein pyysi yllättäen Pinsentiä matkustamaan kanssaan Islantiin. He alkoivat käydä yhdessä konserteissa ja päivällisillä. Samoihin aikoihin Wittgenstein koki eräänlaisen uskonnollisen heräämisen nähtyään Ludwig Anzengruberin näytelmän "Die Kreuzelschreiber": hän alkoi pitää uskonnollisuuden perustana stoalaista ajatusta siitä, että mitä tahansa ulkomaailmassa tapahtuisikin, hän itse olisi turvassa. Kesäloman alussa Wittgenstein muutti G. E. Mooren entiseen huoneistoon Whewell’s Courtiin, jossa hän siitä lähtien asui aina Cambridgessä ollessaan. Hän matkusti heinäkuussa kotiinsa Wieniin ja kävi tyräleikkauksessa. Syyskuussa hän palasi Englantiin ja matkusti Pinsentin kanssa Islantiin.


title: Ludwig Wittgensteinin elämäkerta

text: Wittgensteinin palattua Cambridgeen Russell järjesti hänelle ja John Maynard Keynesille tapaamisen, ja miehet ystävystyivät. Keynes johti yhdessä Lytton Stracheyn kanssa Cambridge Apostoles -salaseuraa, ja seura oli kiinnostunut ottamaan Wittgensteinin jäsenekseen, koska Russell arvosti häntä. Vaikka Russell, joka oli itsekin Apostolien jäsen, epäili, haluaisiko Wittgenstein liittyä seuraan, koska salaseurassa vallitsi homoseksuaalinen ilmapiiri, Wittgenstein valittiin Apostolien jäseneksi marraskuussa. Hän kuitenkin lähti seurasta jo vuoden lopussa. Hän työskenteli syyslukukaudella symbolisen logiikan parissa ja piti joulukuussa esitelmän nimeltä ”What is Philosophy?” yliopiston Moral Science Club -väittelykerhossa, jonka toimintaan hän osallistui aktiivisesti.


title: Ludwig Wittgensteinin elämäkerta

text: Matkallaan Wieniin lukukauden loputtua Wittgenstein vieraili Fregen luona Jenassa. Hän päätyi loman aikana hylkäämään Russellin kehittämän tyyppiteorian, ja vaikka se oli kulmakivi Russellin yrityksessä palauttaa matematiikka logiikkaan, tämä ei ollut kiinnostunut puolustamaan kantaansa. Russell oli hylännyt logiikan lähes kokonaan, eivätkä miehet tehneet enää tämän jälkeen yhteistyötä.


title: Ludwig Wittgensteinin elämäkerta

text: Tammikuussa 1913 Wittgensteinin isä Karl Wittgenstein kuoli syöpään. Maaliskuussa 1913 julkaistiin Wittgensteinin ensimmäinen kirjoitus, kirja-arvostelu P. Coffeyn teoksesta "The Science of Logic". Hän myös käänsi yhdessä Philip Jourdainin kanssa Fregen teosta "Grundgesetze der Arithmetik" englanniksi. Hän omistautui logiikan tutkimiselle, ja kun hän pääsiäisloman aikana tunsi, ettei löytänyt enää uusia ideoita, hän vaipui epätoivoon. Kesän lopulla hän kuitenkin tunsi työnsä sujuvan hyvin ja tavatessaan Pinsentin elokuussa Lontoossa hän kertoi tälle tehneensä suuren läpimurron logiikassa. Tältä ajalta ei ole kuitenkaan jäänyt aineistoa Wittgensteinin työstä.


title: Ludwig Wittgensteinin elämäkerta

text: Pinsent oli tullut Lontooseen, koska Wittgenstein oli pyytänyt häntä kanssaan lomalle Espanjaan, mutta Wittgenstein olikin muuttanut mieltään: he olivatkin lähdössä Norjaan. Ennen heidän lähtöään Wittgenstein matkusti Cambridgeen tapaamaan Russellia ja Alfred North Whiteheadia, jotka molemmat olivat Pinsentin mukaan hyvin kiinnostuneita Wittgensteinin ideoista. Norjassa Wittgenstein ja Pinsent majoittuivat hotelliin Øystesen kylään Hardangerinvuonon varrelle, ja Wittgenstein alkoi työskennellä kovasti logiikan parissa. Hänen mielialansa vaihtelivat sen mukaan, miten hänen työnsä sujui, ja hän pelkäsi kuolevansa ennen kuin saisi työnsä valmiiksi. Tämän vuoksi hän sopi Russellin kanssa, että he tapaisivat mahdollisimman pian, jotta hän voisi esitellä tälle ajatuksensa. Loman lopulla hän alkoi suunnitella muuttavansa Norjaan voidakseen omistautua täysin logiikan tutkimiselle.


title: Ludwig Wittgensteinin elämäkerta

text: Wittgenstein ja Pinsent palasivat lomalta lokakuussa. Käydessään Lontoossa Wittgenstein kertoi Russellille ajatuksistaan, ja Russell antoi pikakirjoittajan kirjata ne ylös. Kirjoitus on ensimmäinen Wittgensteinin säilyneistä filosofisista töistä, ja se on julkaistu teoksen "Muistikirjoja 1914–1916" liitteenä nimellä "Muistiinpanoja logiikasta". Kirjoitus käsittelee ajatusta siitä, että Russellin tyyppiteorian voisi tehdä tarpeettomaksi kehittämällä sopivan symbolijärjestelmän, ja ennakoi näin Wittgensteinin "Tractatus logico-philosophicus" -teoksessaan tekemää erottelua näyttämisen ja sanomisen välillä.


title: Ludwig Wittgensteinin elämäkerta

text: Russell vastusti Wittgensteinin suunnitelmaa muuttaa yksin Norjaan ja yritti puhua hänet ympäri mutta turhaan. Hän lähti lokakuussa 1913 kohti Norjaa, Sognevuonon varrella sijaitsevaa Skjoldenin kylää. Skjolden oli hänelle ihanteellinen paikka työskennellä, ja hänen siellä viettämänsä vuosi oli yksi hänen elämänsä tuotteliaimmista: jo muutaman viikon päästä hän kertoi kirjeessään Russellille olevansa vakuuttunut, että kaikki logiikan lauseet voitaisiin johtaa yhdestä peruspropositiosta. Tämä peruslause ilmaisisi menetelmän, jolla olisi mahdollista määrittää jokaisen logiikan lauseen totuusarvon riippumatta sen elementaarilauseiden totuusarvoista. Myöhemmin hän kehitti tällaisen menetelmän totuustaulumetodin muodossa.


title: Ludwig Wittgensteinin elämäkerta

text: Ennen joulua 1913 Wittgenstein kuitenkin masentui uudelleen. Hän vietti joulun Wienissä perheensä parissa, mikä aiheutti hänelle lisää ahdistusta. Vuoden alussa Wittgenstein ja Russell riitautuivat kirjeenvaihdossaan, ja Wittgenstein ilmoitti, ettei kirjoittaisi Russellille tai tapaisi häntä enää koskaan. Russell sai lepytettyä hänet, mutta heidän suhteensa ei ollut tämän jälkeen yhtä läheinen kuin ennen. Maaliskuussa 1914 George Edward Moore tuli Skjoldeniin tapaamaan Wittgensteinia. Kaksi viikkoa kestäneen vierailun jokaisena iltana Wittgenstein kertoi Moorelle edistymisestään logiikassa ja myös saneli hänelle huomautuksia, jotka on julkaistu teoksen "Muistikirjoja 1914–1916" liitteenä. Huomautuksissa keskeisessä asemassa on erottelu näyttämisen ja sanomisen välillä. Palattuaan Cambridgeen Moore tiedusteli, soveltuisiko Wittgensteinin Norjassa kirjoittama tutkielma "Logik" opinnäytetyöksi tämän Bachelor of Arts -tutkintoa varten, mutta koska tekstistä puuttuivat johdanto ja lähdemerkinnät, se ei kelvannut. Wittgenstein raivostui tästä ja lähetti Moorelle vihaisen kirjeen, joka katkaisi heidän ystävyyssuhteensa usean vuoden ajaksi, vaikka Moore ei ollut päättänyt siitä, kelpasiko teksti opinnäytetyöksi.


title: Ludwig Wittgensteinin elämäkerta

text: Kaikki Wittgensteinin Norjassa kirjoittamat tekstit, myös "Logik", ovat hävinneet. Mooren lähdön jälkeen hän alkoi rakentaa taloa Skjoldeniin suunnitelmanaan jäädä Norjaan pidemmäksi aikaa, ehkä jopa lopullisesti. Hän kuitenkin lähti ennen talon valmistumista kesäkuussa 1914 Wieniin. Hän suunnitteli viettävänsä alkukesän perheensä kanssa, lomailevansa Pinsentin kanssa, käyvänsä Englannissa tapaamassa ystäviään ja palaavansa syksyllä Skjoldeniin.


title: Ludwig Wittgensteinin elämäkerta

text: Wittgenstein oli isänsä kuoltua saanut suuren perinnön. Heinäkuussa hän kirjoitti ”Der Brenner” -kulttuurijulkaisun päätoimittaja Ludwig von Fickerille ja kertoi haluavansa lahjoittaa 100 000 kruunua jaettavaksi itävaltalaisille taiteilijoille. Ficker matkusti Wieniin tapaamaan Wittgensteinia 26.–27. heinäkuuta ja esitteli Wittgensteinin arkkitehti Adolf Loosille, mistä Wittgenstein ilahtui suuresti. Lahjoituksesta saivat osuuden muun muassa Loos sekä runoilijat Georg Trakl ja Rainer Maria Rilke.